tripathysagar/odia_wiki huggingface dataset:
ପଲ ଚନ୍ଦ୍ରଶେଖର ଭାଲାଥି ଜନ୍ମ 7 ଡିସେମ୍ବର 1983   ଜେନ ଭାରତୀୟ କ୍ରିକେଟ ଖେଳାଳି । ସେ ପଞ୍ଜାବର କିଙ୍ଗ ଏକାଦଶ ତରଫରୁ ଆଇପିଏଲ ଖେଳନ୍ତି । ପ୍ରାରମ୍ଭିକ ଜୀବନ ପଲଙ୍କ ଜନ୍ମ ମୁମ୍ବାଇର ବୋରୀଭିଳି ଜିଲ୍ଲାରେ ହେଇଥିଲା । . ଭାଲଥି ମୁମ୍ବାଇର ଦିଲୀପ ଭେଂସରକାରଙ୍କ କ୍ରିକେଟ ଏକାଡେମିରେ ତାଲିମ ନେଲା ପରେ ଦିଲୀପଙ୍କ ସୁପାରିସ କ୍ରମେ ଆନ୍ଧ୍ର ପ୍ରଦେଶ ତରଫରୁ ଖେଳିଥିଲେ । ପ୍ରଦର୍ଶନ 1990 ମସିହା ଯାଏ ପଲ ମୁମ୍ବାଇ କ୍ରିକେଟରେ ଉପରକୁ ଉଠି ପାରିନଥିଲେ . ସେ ଭାରତୀୟ 19 ବର୍ଷରୁ କମ ଦଳରେ ସ୍ଥାନ ପାଇ ନିଉ ଜିଲାଣ୍ଡରେ ବିଶ୍ୱ କପ ପାଇଁ ମନୋନୀତ ହେଇଥିଲେ । ସେଠାରେ ସେ ଆହତ ଜନିତ କାରଣରୁ ଖେଳି ପାରି ନଥିଲେ । ସେ 2009 ସିଜନ ପାଇଁ ରାଜସ୍ଥାନ ରୟାଲଦ୍ୱାରା ଚୁକ୍ତିବଦ୍ଧ ହେଇ କିଛିମେଚ ଖେଳିଥିଲେ । ଏହାର ପ୍ରଦର୍ଶନ ଭିତ୍ତିରେ ସେ ମୁମ୍ବାଇ 20 ଦଳରେ ସ୍ଥାନ ପାଇଥିଲେ । ଆଇପିଏଲରେ ପ୍ରଦର୍ଶନ ପଲ ଭାଲଥିଙ୍କୁ ପଞ୍ଜାବ ଦଳ ବିଦେଶୀ ଖେଳାଳିଙ୍କ ବଦଳ ଖେଳାଳି ଭାବେ ବ୍ୟବହାର କରିବାକୁ କିଣିଥିଲା । କିନ୍ତୁ ସେ ପ୍ରାରମ୍ଭିକ ବେତସ ମେନ ଭାବରେ ଚେନ୍ନଇ ବିରୁଦ୍ଧ ମେଚରେ ଖେଳି 63 ବଳରେ 120 ରନ କରିଥିଲେ ଓ 189 ରନର ଲକ୍ଷ୍ୟ ପହଞ୍ଚିବାକୁ ମୂଲ୍ୟବାନ ଯୋଗଦାନ ଦେଇଥିଲେ । ଏହା ଆଇପିଏଲ 2011ର ପ୍ରଥମ ଶତକ ଥିଲା । . ପରବର୍ତ୍ତୀ ମେଚରେ ସେ 47 ବଳରେ 75 ରନ କରିବା ସହ 4ଟି ୱିକେଟ ମଧ୍ୟ ନେଇଥିଲେ । ପୁନଶ୍ଚ ସେ ପରବର୍ତ୍ତୀ ମେଚରେ 31 ବଳରେ 46 ରନ କରିଥିଲେ ।
କୋୟା, ଏକ ପ୍ରଜାତିର ଆଦିମ ଅଧିବାସୀ ଯେଉଁମାନେ ଓଡ଼ିଶାର ମାଲକାନଗିରି ସହ ଆନ୍ଧ୍ରପ୍ରଦେଶ ଓ ମଧ୍ୟପ୍ରଦେଶରେ ବସବାସ କରନ୍ତି । କୋୟାମାନେ ଗଣ୍ଡ ସମ୍ପ୍ରଦାୟ ଅନ୍ତର୍ଭୁକ୍ତ, ଯେଉଁମାନେ ଗଣ୍ଡ ସମାଜରୁ ବାସନ୍ଦ ହୁଅନ୍ତି, ସେମାନେ ନିଜକୁ କୋୟା ଭାବେ ପରିଚିତ କରାଇଥାନ୍ତି । କୋୟାମାନଙ୍କ ଭିତରେ ଗଣ୍ଡିଆ ଜାତିର ଲୋକେ ଥିବା ଜଣାଯାଏ । କୋୟା ଓ ଗଣ୍ଡିଆମାନଙ୍କ ନଧ୍ୟରେ ବିବାହ ସମ୍ପର୍କ ଥିଲେ ମଧ୍ୟ ଗଣ୍ଡିଆମାନେ ନିଜକୁ କୋୟାମାନଙ୍କଠାରୁ ଶ୍ରେଷ୍ଠ ବୋଲି କହନ୍ତି । କୋୟାମାନେ ତିନି ଗୋଷ୍ଠୀରେ ବିଭକ୍ତ ଯଥା: କୋୟା, କମାରି/ କମାର ଓ ମୁଷରୀ । ଏହି ତିନିଗୋଷ୍ଠି ମଧ୍ୟରେ କୋୟା ଶ୍ରେଷ୍ଠ । କମାର ଗୋଷ୍ଠିର ଲୋକେ ଲୁହାରେ ବିଭିନ୍ନ ପ୍ରକାର ହତିଆର ଓ ସାଜ ସରଞ୍ଜାମ ପ୍ରସ୍ତୁତ କରିଥାନ୍ତି । ମୁଷରୀ ଗୋଷ୍ଠିର ଲୋକମାନେ ଲୁହା କାମ କରନ୍ତି । ମୁଷରୀ ଗୋଷ୍ଠିର ଲୋକମାନେ ତମ୍ବା, ପିତ୍ତଳ ଓ ରସ  (ଆଲୁମିନିଅମ)ରେ ନାନା ପ୍ରକାର ଅଳଙ୍କାର ତିଆରି କରନ୍ତି  । ବେଶ ପୋଷାକ କୋୟା ପୁରୁଷମାନେ ଲେଙ୍ଗୁଟି ମାରନ୍ତି, କିନ୍ତୁ ହାଟ ବଜାର ଗଲାବେଳେ ଓ ପର୍ବପର୍ବାଣି ଦିନରେ ମୁଣ୍ଡରେ ପାଗ ଭିଡ଼ିବା ସହ ଲୁଗା ଓ ଜାମା ପିନ୍ଧନ୍ତି । ଲୁଗାଟିଏ ବେଢ଼ାଇ ହୋଇଥାନ୍ତି ଓ ବେକରେ ବିଭିନ୍ନ ପ୍ରକାରର ମାଳି ଓ ପଇସା ମାଳ ପିନ୍ଧନ୍ତି । ଜନବସତି କୋୟା ଗାଁଗୁଡ଼ିକ ଜଙ୍ଗଲ ମଧ୍ୟରେ ଅବସ୍ଥିତ । ମୃତ ବ୍ୟକ୍ତିମାନଙ୍କ ସ୍ମାରକୀ ଉଦ୍ଦେଶ୍ୟରେ ସ୍ଥାପିତ ପଥର ଖୁଣ୍ଟ ସବୁ କୋୟା ଗ୍ରାମର ସୀମା ନିର୍ଦ୍ଧାରଣ କରିଥାନ୍ତି । କୋୟା ଗାଁ ମଝିରେ ପୁଅ ଝିଅଙ୍କର ନାଚ ପାଇଁ ଖୋଲା ସ୍ଥାନ ଥାଏ । ଏହି ସ୍ଥାନଟି  ଏଣ୍ଡବାଉଲ  ଭାବେ ପରିଚିତ । ପୁଅମାନେ ବିବାହ କରିବା ପରେ ନିଜର ଅଲଗା ଘର କରି ରହନ୍ତି । କେତେକ ଗ୍ରାମରେ ଯୁବକମାନେ ଆଶ୍ରୟ ନେବା ନିମନ୍ତେ ଧାଙ୍ଗଡ଼ା ଘର ବା  ପିକିନ୍ କୁଡ଼ମା  ଥାଏ । ପ୍ରତ୍ୟେକ ଗ୍ରାମରେ ଚଣ୍ଡୀଘର ବା ଅତିଥିଶାଳା ଥାଏ । ଗାଁରେ ଗୋମଡ଼କ, ମହାମାରୀ, ବସନ୍ତ ଆଦି ସଂକ୍ରାମକ ରୋଗ ଦେଖାଦେଲେ କିମ୍ବା ପୋଡୁଚାଷ ପାଇଁ ଜମି ନିଅଣ୍ଟ ହେଲେ କୋୟାମାନେ ଗୋଟିଏ ସ୍ଥାନ ଛାଡ଼ି ଅନ୍ୟ ସ୍ଥାନକୁ ଯାଇ ବସତି ସ୍ଥାପନ କରିଥାନ୍ତି । କୃଷି ଓ ପଶୁପାଳନ କୋୟାମାନଙ୍କର ପ୍ରଧାନ ଜୀବିକା । କୋୟା ସମାଜରେ ଉଭୟ ସ୍ତ୍ରୀ ଓ ପୁରୁଷ କାଠ ତିଆରି ଛୋଟ ଲଙ୍ଗଳରେ ଗାଇ ସାହାଯ୍ୟରେ ଚାଷ କରନ୍ତି । ପାହାଡ଼ିଆ ଜମିରେ ଏମାନେ ପୋଡୁ ଚାଷ କରିଥାନ୍ତି । ଏହା ଛଡ଼ା ଶିକାର ଓ ଫଳମୂଳ ସଂଗ୍ରହ କରି ଏମାନେ ଖାଦ୍ୟ ସମସ୍ୟା ଦୁର କରିଥାନ୍ତି ।ପ୍ରତ୍ୟେକଙ୍କ ଘରେ ଶତାଧିକ ଗୋରୁ ଥାଆନ୍ତି । ବିବାହ ସମୟରେ କନ୍ୟାସୁନା ବାବଦରେ ଓ ଲୁଗାପଟା କିଣିଲା ବେଳେ ଏମାନେ ଗୋରୁ ବଦଳ କରିଥାନ୍ତି ।
ଅମିୟ ରଞ୍ଜନ ପଟ୍ଟନାୟକଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ମମତା ମାଗେ ମୂଲ ୧୯୮୫ ମସିହାରେ ମୁକ୍ତିଲାଭ କରିଥିଲା ।
ପର୍ଲ୍ ଏକ ଉଚ୍ଚ-ସ୍ତରୀୟ କମ୍ପ୍ୟୁଟର ପ୍ରୋଗ୍ରାମିଂ ଭାଷା ଅଟେ । ୧୯୮୭ରେ ଲାରୀ ୱାଲ୍ ଏହାକୁ ତିଆରି କରିଥିଲେ ।
ଆମ ଚାରିଆଡ଼େ ବାୟୁମଣ୍ଡଳ ଘେରି ରହିଛି । ଏହି ବାୟୁମଣ୍ଡଳର ଓଜନ ରହିଛି । ତେଣୁ ଏହା ଆମ ଉପରେ ଚାପ ପକାଏ । କେବଳ ଆମେ କାହିଁକି, ପୃଥିବୀ ପୃଷ୍ଠରେ ଚାରିଆଡ଼େ ଏହା ଚାପ ପକାଏ । ପୃଥିବୀ ପୃଷ୍ଠରେ ପ୍ରତିବର୍ଗ ଏକକ ସ୍ଥାନ ଉପରେ ବାୟୁ ଖମ୍ବର ଯେଉଁ ଓଜନ ରହିଥାଏ ତାହାକୁ ବାୟୁ ଚାପ କୁହାଯାଏ । ସମୁଦ୍ର ପତ୍ତନରେ ବାୟୁ ଚାପ ସବୁଠାରୁ ଅଧିକ ରହେ । ମାତ୍ର ଉପରକୁ ଗଲେ ବାୟୁଚାପ କମି କମି ଯାଏ । ବାୟୁର ଚାପ ମାପ ପାଇଁ ଯେଉଁ ଉପକରଣ ବ୍ୟବହାର କରାଯାଏ ତାହାକୁ ବାୟୁ ଚାପମାନ ଯନ୍ତ୍ର ବା ବାରୋମିଟର କୁହାଯାଏ । ଚାପମାନ ଯନ୍ତ୍ର ବା ବାରୋମିଟର ହେଉଛି ଦୁଇ ପ୍ରକାରର । ତାହା ହେଲା ପାରଦ ଚାପମାନ ଯନ୍ତ୍ର ଓ ଆନିରଏଡ଼ ଚାପମାନ ଯନ୍ତ୍ର । ୧୬୪୩ ମସିହାରେ ଇଟାଲିର ବୈଜ୍ଞାନିକ ଇଭାେଞ୍ଜଲିସ୍ତା ଟରିସେଲି ପ୍ରଥମେ ଗୋଟିଏ ପାରଦ ଚାପମାନ ଯନ୍ତ୍ର ତିଆରି କରିଥିଲେ । ଏହି ଚାପମାନ ଯନ୍ତ୍ରରେ ୮୪ ସେ.ମି. ଉଚ୍ଚର ଗୋଟିଏ କାଚନଳୀରେ ପାରଦ ଭ ିର୍ କରି ତାହାକୁ ଗୋଟିଏ ପାରଦ ଭ ିର୍ ବଡ଼ ପାତ୍ର ଉପରେ ଓଲଟାଇ ରଖାଯାଇଥାଏ । ପାତ୍ରର ପାଦର ଉପରେ ବାୟୁଚାପ ପଡ଼ିବାରୁ କାଚ ନଳୀର ପାରଦକୁ ଉପରକୁ ଉଠି ସମୁଦ୍ର ପତନରେ କାଚନଳୀଟିରେ ପାରଦ ସ୍ତମ୍ଭର ଉଚ୍ଚତା ୭୬ ସେ.ମି. ରହେ । ମାତ୍ର ସମୁଦ୍ର ପତନରୁ ଉପରକୁ ଗଲେ ବାୟୁର ଚାପ କମି ଯାଉଥିବାରୁ କାଚନଳୀ ମଧ୍ୟରେ ପାରଦ ସ୍ତମ୍ଭର ଉଚ୍ଚତା କମିକମି ଯାଏ । ଏହି ଚାପମାନ ଯନ୍ତ୍ରଟିରେ ବାୟୁର ଚାପକୁ ଅତି ନିର୍ଭୁଲ ଭାବେ ମାପ କରାଯାଇଥାଏ । ମାତ୍ର ଏହା ଆକାରରେ ଖୁବ୍ ବଡ଼ ହୋଇଥିବାରୁ ଏହାକୁ ବ୍ୟବହାର ଓ ନେବା ଆଣିବା କରିବାରେ ଅସୁବିଧା ହୁଏ । ଆନିରଏଡ଼ ଚାପମାନ ଯନ୍ତ୍ରକୁ ଉନବିଂଶ ଶତାବ୍ଦୀରେ ଫରାସୀ ଉଦ୍ଭାବକ ଲୁସିଏନ ଭିଡ଼ି ଏହାର ଉଦ୍ଭାବନ କରିଥିଲେ । ଏହି ଚାପମାନଯନ୍ତ୍ରଟିରେ ଗୋଟିଏ ଧାତୁ ନର୍ମିତ ନିବୁଜ ବାକ୍ସ ଥାଏ । ଏହି ପାତ୍ରଟିରୁ ବାୟୁ ବାହାର କରି ତାହାକୁ ବାୟୁ ଶୂନ୍ୟ କରାଯାଇଥାଏ । ବାହାରର ବାୟୁଚାପ ବଢ଼ିଗଲେ ବାକ୍ସଟି ଚାପ ପାଇ ସଙ୍କୁଚିତ ହୋଇଯାଏ । ମାତ୍ର ବାୟୁ ଚାପ କମିଗଲେ ବାକ୍ସିଟି ଫୁଲିଯାଏ । ଚାପ ଅନୁସାରେ ବାକ୍ସ ସହ ଲାଗିଥିବା କ ାଟି ଘୂରିବୁଲି ଗୋଲାକାର ଡ୍ରମ ଉପରେ ବାୟୁ ଚାପକୁ ସୂଚାଇଥାଏ । ଏହି ଚାପମାନ ଯନ୍ତ୍ରଟି ଛୋଟ ହୋଇଥିବାରୁ ଏହାକୁ ନେବା ଆଣିବା ଓ ବ୍ୟବହାର କରିବା ସହଜ ହୋଇଥାଏ । ମାତ୍ର ଏହା ସାହାଯ୍ୟରେ ନିର୍ଭୁଲ ଭାବେ ବାୟୁ ଚାପ ମାପ କରାଯାଇପାରେ ନାହିଁ । ଏହି ଚାପମାନ ଯନ୍ତ୍ରରେ ବାୟୁଚାପକୁ ମିଲିବାର ଏକକରେ ମାପ କରାଯାଏ । ସମୁଦ୍ର ପ ନରେ ବାୟୁର ସାଧାରଣ ଚାପ ୧୦୧୩ ମିଲିବାର ହୋଇଥାଏ । ଏହା ପ୍ରତି ବର୍ଗ ସେ.ମି. ଉପରେ ୧୦୩୩ ଗ୍ରାମ ବାୟୁଚାପ ସହ ସମାନ । ବାୟୁର ଚାପ ହେଉଛି ପାଣି ପାଗର ଗୋଟିଏ ମୁଖ୍ୟ ଉପାଦାନ । ଏହା ଉପରେ ଝଡ଼, ବର୍ଷା, ନିର୍ମଳ ପାଗ ଆଦି ନିର୍ଭର କରିଥାଏ । ତେଣୁ ପାଣିପାଗ କେନ୍ଦ୍ର ଗୁଡ଼ିକରେ ବାୟୁଚାପ ମାପ ପାଇଁ ବିଭିନ୍ନ ଚାପ ମାନ ଯନ୍ତ୍ର ବ୍ୟବହାର କରାଯାଇଥାଏ ।
ଚୱାରା ପରମେଶ୍ୱରନ୍ ଜଣେ ଭାରତୀୟ ସାମ୍ବାଦିକ, ସମାଜ ସଂସ୍କାରକ, ଅନୁବାଦକ ତଥା ସ୍ୱାଧୀନତା ସଂଗ୍ରାମୀ ଥିଲେ । ସେ ଚୱାରା ଗାନ୍ଧୀ ଭାବରେ ମଧ୍ୟ ଜଣାଶୁଣା । ଜନ୍ମ ୧୮୮୪ ମସିହାର ଜୁନ ୧୫ ତାରିଖରେ ସେ ବ୍ରିଟିଶ ଭାରତ ଅନ୍ତର୍ଗତ ଇରନାକୁଲମସ୍ଥିତ ଚୱାରା ଗ୍ରାମରେ ସେ ଜନ୍ମଗ୍ରହଣ କରିଥିଲେ । ସ୍ୱାଧୀନତା ସଂଗ୍ରାମରେ ଅବଦାନ ୧୯୨୧ ମସିହାରେ ସେ ପାଲାକ୍କଡ଼ର ଆୟୋଜିତ ହୋଇଥିବା ସର୍ବ-କେରଳ ରାଜନୈତିକ ସମ୍ମିଳନୀରେ ଅଂଶଗ୍ରହଣ କରିଥିଲେ ଏବଂ ୧୯୨୪ ମସିହାରେ ଭାଇକୋମ ସତ୍ୟଗ୍ରାହ, ୧୯୩୦ରେ ଲବଣ ସତ୍ୟାଗ୍ରହ ଏବଂ ୧୯୪୨ ମସିହାରେ ଭାରତଛାଡ଼ ଆନ୍ଦୋଳନ ଆଦିରେ ଭାଗ ନେଇଥିଲେ । ସ୍ୱାଧୀନତା ପରେ ସେ ସାମ୍ବାଦିକ ଭାବରେ କାର୍ଯ୍ୟ କରିଥିଲେ ଏବଂ ସାମ୍ବାଦିକଙ୍କ ଅଧିକାର ପାଇଁ ଲଢ଼ିଥିଲେ । ମୃତ୍ୟୁ ୧୯୬୮ ମସିହାର ଡିସେମ୍ବର ୨୦ ତାରିଖରେ କରେଳସ୍ଥିତ ଅଲୁବାଠାରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୮୪ ବର୍ଷ ବୟସ ହୋଇଥିଲା । ଚୱାରା ପରମେଶ୍ୱରନ ପୁରସ୍କାର କେରଳ ପ୍ରେସ ଏକାଡେମୀ ଦ୍ୱରା ୧୯୯୨ ମସିହାରୁ ତାଙ୍କ ସମ୍ମାନାର୍ଥେ  "ଚୱାରା ପରମେଶ୍ୱରନ ପୁରସ୍କାର"  ପ୍ରଦାନ କରାଯାଉଛି । କୋଚିରେ ଅବସ୍ଥାପିତ ଚୱାରା ପରମେଶ୍ୱରନ୍ ମେମୋରିଆଲ୍ କମିଟିଦ୍ୱାରା ଏହି ପୁରସ୍କାର ପ୍ରତିଷ୍ଠା କରାଯାଇଥିଲା ।
ଅଜିତ ମନୋହର ପାଇ  (ଜନ୍ମ 28 ଏପ୍ରିଲ 1945 , ବମ୍ବେ ) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି  । ସେ ଭାରତ ପାଇଁ 1969 ମସିହାରେ ଗୋଟିଏ ଟେଷ୍ଟ ଖେଳିଥିଲେ । ପାଇ ଜଣେ ଦ୍ରୁତ ବୋଲର ଥିଲେ ଓ ତଳ ଆଦରରେ ଜଣେ ଉପଯୋଗୀ ବେଟ୍ସ ମେନ ଥିଲେ । ସେ 1968/69 ସିଜନରେ ବମ୍ବେ ପାଇଁ ରଣଜୀ ଟ୍ରଫିରେ ଖେଳିବା ଆରମ୍ଭ କରିଥିଲେ । ସେ ପ୍ରଥମ 3ଟି ମେଚରେ 11ଟି ୱିକେଟ ନେବା ପରେ ପଶ୍ଚିମ ଜୋନ ଦଳ ପାଇଁ ବଛା ହେଇ ଦୁଲିପ ଟ୍ରଫି ମଧ୍ୟ ଖେଳିଥିଲେ । ସେ ସେଥିରେ 25.80 ହାରରେ 129 ରନ ସହ 23ଟି ୱିକେଟ ନେଇଥିଲେ । ସେପ୍ଟେମ୍ବର 1969ରେ ସେ ପଶ୍ଚିମ ଜୋନର କେନ୍ଦ୍ର ଜୋନ ସହ ମେଚରେ 7/42 ନେଇଥିଲେ । ତାହା ପରେ ସେ ଭାରତୀୟ ଟେଷ୍ଟ ଦଳ ସହ ନିଉଜିଲାଣ୍ଡ ଖେଳିଥିବା ପ୍ରଥମ ଟେଷ୍ଟରେ ଖେଳିଥିଲେ । ସେ ସେଥିରେ 2ଟି ୱିକେଟ ନେଇଥିଲେ ଓ ଭାରତ ଟେଷ୍ଟ ଜିତିଥିଲା । କିନ୍ତୁ ଚୟନକର୍ତାମାନେ ଅଳ ରାଉଣ୍ଡର ରୁଷୀ ସୁର୍ତି ଓ ଆବିଦ ଅଲିଙ୍କୁ ଓପନିଂ ବୋଲିଂ ପାଇଁ ବାଛି 2 ୟ ଟେଷ୍ଟରେ ତାଙ୍କୁ ନେଇନଥିଲେ । ସେ ଏହା ପରେ ଔ ଦୁଲିପ ଟ୍ରଫି ଖେଳି ନଥିଲେ ମଧ୍ୟ ରଣଜୀ ଟ୍ରଫିରେ ସୌରସ୍ତ୍ର ବିରୁଦ୍ଧରେ ସେ 7 ନମ୍ବରରେ ବ୍ୟାଟିଂ କରି 91 ରଣ କରିଥିଲେ ଓ ତାହା ପରେ 22 ରଣ ଦେଇ 5 ୱିକେଟ ନେଇଥିଲେ । ପରେ ଦ୍ୱିତୀୟ ଇନିଂସରେ 30 ରଣରେ 6 ୱିକେଟ ନେଇ ବମ୍ବେକୁ ବିଜୟୀ କରେଇଥିଲେ ।
କଷାଫଳ ଓଡ଼ିଶାର ବାଲେଶ୍ୱର ଜିଲ୍ଲାରେ ଥିବା ଏକ ଗାଆଁ ବେଳାଭୂମି । ବିଶେଷତା କଷାଫଳ ମୁହାଣଠାରେ ଏକ ସୁନ୍ଦର ବେଳାଭୂମି ମଧ୍ୟ ରହିଛି । ଏହା ପ୍ରଧାନତଃ ମାଛଧରା ପାଇଁ ବ୍ୟବହାର କରାଯାଇଥାଏ । ଡୁବୁଡୁବି ଓ ପଞ୍ଚୁପାଲୀଠାରେ ନଉକା ଚାଳନାର ସୁବିଧା ମଧ୍ୟ ଅଛି । ଏହା ନିକଟରେ ବାହାବଳପୁର ବନ୍ଦର ମଧ୍ୟ ଅଛି । ଏହା ଏକ ସୁନ୍ଦର ପ୍ରାକୃତିକ ବେଳାଭୂମି । ସମୁଦ୍ରକୂଳେ କୁଳେ ଝାଉଁ ବଣ ସବୁ ରହିଛି ଭୌଗୋଳିକ ଅବସ୍ଥାନ ଏହାର ଅକ୍ଷାଂଶ ୨୧  ୩୨  ୧୩.୫  ଉତ୍ତର ଓ ଦ୍ରାଘିମା ୮୭  ୮  ୨୫.୯୮  ପୂର୍ବ । ଏହା ବାଲେଶ୍ୱରଠାରୁ ୬୦ କି.ମି. ଦୂରରେ ଓ ରାଜଧାନୀ ଭୁବନେଶ୍ୱରଠାରୁ ୨୫୮ କି.ମି. ଦୂରରେ ଅବସ୍ଥିତ । ଏହାର ନିକଟତମ ରେଳ ଷ୍ଟେସନ ବସ୍ତା  ୩୧.୬ କି.ମି.  ।
ପ୍ରକାଶ ପାଦୁକୋନ  ( ଜନ୍ମ ୧୦ ଜୁନ ୧୯୫୫) ଜଣେ ପ୍ରାକ୍ତନ ଭାରତୀୟ ବେଡମିଣ୍ଟନ ଖେଳାଳି  । କର୍ଣାତକରେ ଜନ୍ମିତ ଏହି ଖେଳାଳି ଦେଶ ପାଇଁ ବହୁ ଅନ୍ତର୍ଜାତିକ ଟୁର୍ଣ୍ଣାମେଣ୍ଟ ଜିତିବା ସହ ଦେଶ ଭିତରେ ବହୁତ ପ୍ରସିଦ୍ଧି ହାସଲ କରିଥିଲେ । ସେ ଖେଳ ଜଗତରେ ଶ୍ରେଷ୍ଠତା ପାଇଁ ଦିଅ ଯାଉଥିବା ଅର୍ଜୁନ ପୁରସ୍କାର ୧୯୭୨ ମସିହାରେ ପାଇଥିଲେ । ପରେ ୧୯୮୨ରେ ତାଙ୍କର ଅବଦାନ ପାଇଁ ସମ୍ମାନଜନକ ନାଗରିକ ପୁରସ୍କାର ପଦ୍ମଶ୍ରୀ ମଧ୍ୟ ପାଇଥିଲେ । ଜୀବନ କର୍ଣାଟକର ପାଦୁକୋନ ଗ୍ରାମରେ ଜନ୍ମ ଗ୍ରହଣ କରି ପ୍ରକାଶ ଉଜ୍ଜଳାଙ୍କୁ ବିବାହ କରିଥିଲେ । ତାଙ୍କର ଦୁଇ ଝିଅ ଦୀପିକା ଓ ଅନିଶା ଅଛନ୍ତି । ଦୀପିକା ହିନ୍ଦୀ ଫିଲ୍ମର ଜଣେ ଆଗଧାଡିର ଅଭିନେତ୍ରୀ । କିନ୍ତୁ ଅନିଶା ଜଣେ ଗଲ୍ଫ ଖେଳାଳି । ବର୍ତ୍ତମାନ ପ୍ରକାଶ ତାଙ୍କ ପତ୍ନୀ ଓ ସାନ ଝିଅ ଅନିଶାଙ୍କ ସହ ବାଙ୍ଗାଲୋରରେ ରହନ୍ତି । ଖେଳ ଜୀବନୀ ପିତା ରମେଶ ପାଦୁକୋନଙ୍କଦ୍ୱାରା ଶିକ୍ଷିତ ଓ ଅନୁପ୍ରାଣିତ ହୋଇ ପ୍ରକାଶ ବେଡମିଣ୍ଟନ ଦିଗରେ ଅଗ୍ରସର ହେଇଥିଲେ । ନିଜ ରାଜ୍ୟ କର୍ଣାଟକରେ ସେ ଜୁନିୟର ସ୍ତରରେ ୧୯୬୨ରେ ଖେଳିବା ପରେ ସେ ୧୯୭୨ରେ ଜାତୀୟ ଜୁନିଅର ଚମ୍ପିୟାନ ହେଇଥିଲେ । ସେହି ବର୍ଷ ହିଁ ସେ ସିନିୟର ଚମ୍ପିୟାନ ମଧ୍ୟ ହେଇ ଚମକ ଖେଳାଇ ଦେଇଥିଲେ । ପରବର୍ତ୍ତୀ ୭ ବର୍ଷ ପାଇଁ ସେ ଜାତୀୟ ଚମ୍ପିୟାନ ରହିଥିଲେ । ୧୯୭୮ କମନୱେଲଥ ଖେଳରେ ଭାରତ ପାଇଁ ସ୍ୱର୍ଣ୍ଣ ପଦକ ଆଣିଥିଲେ । ୧୯୮୦ରେ ଡାନିସ ଓପନ , ସୁଇସ ଓପନ , ଓ ପରେ ସମ୍ମାନଜନକ  " " ଜିତିଥିଲେ । ଅନ୍ୟ ଅବଦାନ ସକ୍ରିୟ ଖେଳରୁ ୧୯୯୧ରେ ଅବସର ନେବା ପରେ ପ୍ରକାଶ ଭାରତୀୟ ବେଦମିଣ୍ଟନ ଆସୋସିଏସନର ଚେୟାରମ୍ୟାନ ହିସାବରେ ଖେଳର ଉନ୍ନତି ପାଇଁ ଉଦ୍ୟମ ଜାରି ରଖିଲେ । ସେ ଭାରତୀୟ ବେଦମିଣ୍ଟନ ଜାତୀୟ ଦଳର କୋଚ ହିସାବରେ ୧୯୯୩ରୁ ୧୯୯୬ ଯାଏ କାର୍ଯ୍ୟ କରିଥିଲେ । ଅଲିମ୍ପିକ ସ୍ୱରନା ପାଇଁ ଉଦ୍ୟମ ଅବସର ନେବା ପରେ ପ୍ରକାଶ ତରୁଣ ଖେଳାଳିମାନଙ୍କୁ ଉତ୍ଶାହିତ କରି ସେମାନେ ଯେପରି ଭବିଷ୍ୟତରେ ଅଲିମ୍ପିକ ପରି ଟୁର୍ଣାମେଣ୍ଟରେ ସ୍ୱର୍ଣ୍ଣ ପଦକ ପାଇ ପାରିବେ ସେଥିପାଇଁ ନିରଳସ ଉଦ୍ୟମ ଜାରି ରଖିଲେ । ଏଥି ପାଇଁ ସେ ବିଲିଆର୍ଡ ଚମ୍ପିୟାନ ଗୀତ ଶେଠୀଙ୍କ ସହ ମିଶି  " "  ନାମକ ଏକ ଅନୁଷ୍ଠାନ ଗଢିଛନ୍ତି ।
କରମା ନାଚ ଏକ ଆଦିବାସୀ ସଂପ୍ରଦାୟର ଲୋକନୃତ୍ୟ । ପଶ୍ଚିମ ଓଡ଼ିଶା, ଛତିଶଗଡ଼ ଓ ମଧ୍ୟପ୍ରଦେଶର ଗଣ୍ଡ, ଓରାମ,କିଷାନ , ଲୋଲହ ଓ ଅନନ୍ୟ ସଂପ୍ରଦାଯର ଆଦିବାସୀ ସମରଦୟାଙ୍କ ମଧ୍ୟରେ ଏହି ନୃତ୍ୟ ପାରମ୍ପରିକ ନୃତ୍ୟ ହିସାବରେ ବହୁକାଳରୁ ପ୍ରଚଳିତ । ଭାଦ୍ରବ ମାସ ଶୁକ୍ଳପକ୍ଷ ଏକାଦଶୀ ଦିନରୁ କରମା ଉତ୍ଶବ ପାଳିତ ହୁଏ ଏହି ସଂପ୍ରଦାଯ ସମୂହର ଆଦିବାସୀମାନଙ୍କ ଭିତରେ । ସେହି ସମୟରେ ସେମାନେ କରମା ଦେବତା  ଙ୍କ ପୂଜା ଅର୍ଚନା କରନ୍ତି ଓ ଖୁସିରେ ଏହି ନୃତ୍ୟ ପ୍ରଦର୍ଶନ କରନ୍ତି ।
ଦୁତିଅ ରାଉଳ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟକ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଦୁତିଅ ଓଡ଼ିଶା ରାଜନୀତିରେ ଜଣେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ପ୍ରଥମ ଓଡ଼ିଶା ବିଧାନ ସଭାର ବିଧାୟକ ଭାବରେ କାର୍ଯ୍ୟ କରିଥିଲେ ।
ଆଲିରାଜପୁର ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ଝବୁଅ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆଲିରାଜପୁର ସହରର ମୋଟ ଜନସଂଖ୍ୟା ୨୫୧୬୧ ଅଟେ । ସେଥି ମଧ୍ୟରୁ ୫୨.୪୩% ଜଣ ପରୁଷ ହୋଇଥିବା ବେଳେ ୪୭.୫୭% ଜଣ ନାରୀ ଅଟନ୍ତି । ଆଲିରାଜପୁରର ସାକ୍ଷରତା ହାର ୬୬.୬୭% ଅଟେ । ଏହା ଜାତୀୟ ହାରଠାରୁ ୧.୮୩% ପ୍ରତିଶତ କମ ଅଟେ । ସେଥିରୁ ୩୮.୮୪% ପ୍ରତିଶତ ପୁରୁଷ ଓ ୨୭.୮୩% ନାରୀ ଅଟନ୍ତି । ୧୪.୬୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଆଲିରାଜପୁରର ସରକାରୀ ଭାଷା ଅଟେ ।
ବିଚିତ୍ରାନନ୍ଦ ମହାନ୍ତି  (ଜନ୍ମ: ୮ ଅପ୍ରେଲ ୧୯୫୪, ବାବା ବଳିଆ ନାମରେ ଜଣାଶୁଣା) ଜଣେ ଭାରତୀୟ ହିନ୍ଦୁ ସନ୍ୟାସୀ  । ସେ ଓଡ଼ିଶାର କଟକ ଜିଲ୍ଲାସ୍ଥିତ ଅରିଲୋଠାରେ ଶିଶୁ ଅନନ୍ତ ଆଶ୍ରମରେ ରହନ୍ତି । ପ୍ରାରମ୍ଭିକ ଜୀବନ ବିଚିତ୍ରାନନ୍ଦ ମହାନ୍ତି ଓଡ଼ିଶାର କଟକ ଜିଲ୍ଲାସ୍ଥିତ ଅରିଲୋଠାରେ ୧୯୫୪ ମସିହା ଅପ୍ରେଲ ୮ ତାରିଖରେ ଜନ୍ମଗ୍ରହଣ କରିଥିଲେ । ଧର୍ମ ପ୍ରଚାର ବିଚିତ୍ରାନନ୍ଦ ମହାନ୍ତିଙ୍କ ପ୍ରାଥମିକ ଗୁରୁ ନାମାଚାର୍ଯ୍ୟ ବାୟାବାବା ତାଙ୍କୁ ଦୀକ୍ଷା ପ୍ରଦାନ କରିଥିଲେ ଓ ଏହା ପରେ ସେ ବାବା ବଳିଆ ନାମରେ ଜଣାଶୁଣା । ତାଙ୍କର ଧର୍ମଶିକ୍ଷା ମୁଖ୍ୟତଃ ଆଦର୍ଶ ପରିବାର ଗଠନ, ଆଦର୍ଶ ସମାଜ ଗଠନ ଉପରେ ପର୍ଯ୍ୟବସିତ । ସେ ନିଜ ଧର୍ମଶିକ୍ଷାରେ ବିଭିନ୍ନ ଧର୍ମ ଓ ଧର୍ମଗୁରୁମାନଙ୍କୁ ସମାନତା ଓ ସମ୍ମାନ ଭାବ ପୋଷଣ କରି ନିଜ ଆଦ୍ୟ ବନ୍ଦନାରେ ଏହି ଗୁରୁମାନଙ୍କୁ ସ୍ତୁତି କରିଥାନ୍ତି । ତାଙ୍କର ଧର୍ମଶିକ୍ଷା ଭଗବତ ଗୀତାର ଆଧାରରେ ତିଆରି । ସେ ନିଜ ବାଣୀରେ ପଞ୍ଚତତ୍ତ୍ୱ  (ଗୀତା, ସମନ୍ୱୟ, ସେବା, ଜଗନ୍ନାଥ ସଂସ୍କୃତି ଓ ପରିବେଶ) ଓ ଚତୁର୍ମହାଶକ୍ତିଙ୍କ  (ମହାଲକ୍ଷ୍ମୀ, ମହା ସରସ୍ୱତୀ, ମହାକାଳୀ ଓ ମହାଦୁର୍ଗା) ବିଷୟରେ ବର୍ଣ୍ଣନା କରିଛନ୍ତି  । ମହାଲକ୍ଷ୍ମୀ ଜୀବନ ଧାରଣ ଓ ସମୃଦ୍ଧି, ମହାସରସ୍ୱତୀ ଜ୍ଞାନ, ମହାକାଳୀ ସ୍ୱାସ୍ଥ୍ୟ ଓ ମହାଦୁର୍ଗା ଦେଶଭକ୍ତିର ପ୍ରତୀକାତ୍ମକ ରୂପ ବୋଲି ସେ କହନ୍ତି ।
ନଦୀୟା ବିହାରୀ ମହାନ୍ତି  (୧୫ ନଭେମ୍ବର ୧୯୩୧ - ୧୪ ସେପ୍ଟେମ୍ବର ୨୦୨୦), ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଶିଶୁ ସାହିତ୍ୟିକ ଥିଲେ  । ଶିଶୁ ସାହିତ୍ୟକୁ ସାମଗ୍ରୀକ ଅବଦାନ ନିମନ୍ତେ ସେ ୨୦୧୩ ମସିହାରେ ଏହି ପୁରସ୍କାର ଲାଭ କରିଥିଲେ । ପିଲାଦିନ ଓ ଶିକ୍ଷା କେନ୍ଦ୍ରାପଡ଼ାର କଉପଡ଼ା ଗ୍ରାମରେ ୧୫ ନଭେମ୍ବର ୧୯୩୧ ମସିହାରେ ଜନ୍ମଗ୍ରହଣ କରିଥିବା ମହାନ୍ତି ଆଇନରେ ଡିଗ୍ରୀ ହାସଲ କରିବା ପରେ ୧୯୫୮ରେ ଆକାଶବାଣୀରେ ଯୋଗ ଦେଇଥିଲେ । ରାଜ୍ୟର ଲୋକପ୍ରିୟ ଶିଶୁ ପତ୍ରିକା ମନପବନ ଓ ମୀନାବଜାରରେ ମଧ୍ୟ ସେ ଲେଖୁଥିଲେ । ସେ ଜଣେ ବେତାର କଳାକାର ଭାବରେ ମଧ୍ୟ ପରିଚିତ । ଆକାଶବାଣୀ କଟକର ଶିଶୁ ସଂସାର କାର୍ଯ୍ୟକ୍ରମର  "ବଡ଼ ଭାଇ"  ଭୂମିକାରେ ସେ ବହୁ ବର୍ଷ ଧରି ଅଭିନୟ କରିଛନ୍ତି । ଅଭିନୟ ସହିତ ଶିଶୁ ସଂସାର, ଚକା ଚକା ଭଁଉରୀ, କିଶୋର ଚକ୍ର ଆଦି କାର୍ଯ୍ୟକ୍ରମ ସେ ବୀଣାପାଣି ମହାନ୍ତିଙ୍କ ସହିତ ପ୍ରଯୋଜନା ମଧ୍ୟ କରୁଥିଲେ । ରଚନାବଳୀ ଗପୁଡ଼ି ଓ ପକୁଡ଼ି ଖିରୀ ଖେଚୁଡ଼ି ଆଖି - ୨୦୦୦  (ସଂସାର ପ୍ରେସ) ଛୁଆଙ୍କ ନୂଆ ନାଟକ - ୨୦୦୦  (ଭାରତୀ ପ୍ରେସ) ରାସ୍ତାରୋକା - ୨୦୦୧  (ସଂସ୍କାର ପ୍ରେସ) ସପନ ଗୁଡ଼ି ଛଅପା ହାତରେ ଛକଡ଼ି ଅନନ୍ତ ପଥେ ଶ୍ରୀମନ୍ତ ସାଧୁର ଶଗଡ଼ ଠେକୁ ମହାରାଜ କୁନାକୁନା କାହାଣୀମାଳ ବଡ଼ଭାଇଙ୍କ କାହାଣୀମୁଣି ସମ୍ମାନ ଓ ପୁରସ୍କାର କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୨୦୧୩ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୦୯  (ଗପୁଡ଼ି ଓ ପକୁଡ଼ି) ରାଜଧାନୀ ପୁସ୍ତକମେଳା ପୁରସ୍କାର - ୨୦୦୦ ଝୁମୁକା ସମ୍ମାନ - ୨୦୧୧ ଭୁବନେଶ୍ୱର ପୁସ୍ତକମେଳା ପୁରସ୍କାର  (ଶିଶୁ ସାହିତ୍ୟ), ୨୦୦୪ ଅନନ୍ତ ପଟ୍ଟନାୟକ ଶିଶୁ ସାହିତ୍ୟ ସମ୍ମାନ, ୨୦୦୪ ମୃତ୍ୟୁ ନଦୀୟା ବିହାରୀ ମହାନ୍ତି ୨୦୨୦ ମସିହାର ସେପ୍ଟେମ୍ବର ମାସ ୧୪ ତାରିଖରେ ମୃତ୍ୟୁବରଣ କରିଥିଲେ  । ସେ କରୋନାରେ ଆକ୍ରାନ୍ତ ଥିଲେ ।ମୃତ୍ୟୁବେଳକୁ ତାଙ୍କୁ ୮୮ ବର୍ଷ ବୟସ ହୋଇଥିଲା ।
ଅରବିନ୍ଦ ମୁଦୁଲି  (୧ ସେପ୍ଟେମ୍ବର ୧୯୬୧-୧ ମାର୍ଚ୍ଚ ୨୦୧୮) ଜଣେ ଓଡ଼ିଆ ସଙ୍ଗୀତଜ୍ଞ, ଗୀତିକାର, ଗାୟକ ଓ ସ୍ୱର ସଂଯୋଜକ ଥିଲେ  । ସେ ଭଜନ ସମ୍ରାଟ ଭିକାରି ବଳଙ୍କର ପ୍ରିୟ ଶିଷ୍ୟ ଥିଲେ । ୨୦୧୮ ମସିହା ମାର୍ଚ୍ଚ ୧ ତାରିଖରେ ହୃଦଘାତ ଯୋଗୁଁ ଭୁବନେଶ୍ୱରଠାରେ ତାଙ୍କର ଦେହାନ୍ତ ହୋଇଥିଲା । ଜୀବନକାଳ ଅରବିନ୍ଦ ୧୯୬୧ ମସିହା ସେପ୍ଟେମ୍ବର ୧ ତାରିଖ  (ଶ୍ରୀକୃଷ୍ଣ ଜନ୍ମାଷ୍ଟମୀ) ଦିନ ଜନ୍ମଗ୍ରହଣ କରିଥିଲେ  । ସେ ବର୍ତ୍ତମାନ ସୁଦ୍ଧା ୫,୦୦୦ରୁ ଅଧିକ ଭଜନ ଗାଇସାରିଲେଣି । ଭାରତର ୩୦୦ରୁ ଅଧିକ ସହରରେ ୫,୦୦୦ରୁ ଅଧିକ ସିଧା ଗୀତ ପରିବେଷଣ କାର୍ଯ୍ୟକ୍ରମରେ ସଙ୍ଗୀତ ପରିବେଷଣ କରିଛନ୍ତି । କେବଳ ଭଜନ ଗାଉଥିବା ଏହି ଗାୟକ ଓଡ଼ିଶାର ଭଜନ ସମ୍ରାଟ ରୂପେ ପରିଚିତ ଭିକାରି ବଳଙ୍କର ପ୍ରିୟ ଶିଷ୍ୟ । ସେ ୩୦୦ରୁ ଅଧିକ ଭଜନ ଆଲବମରେ କଣ୍ଠଦାନ କରିଛନ୍ତି । ଖୋର୍ଦ୍ଧା ନିବାସୀ ଅରବିନ୍ଦ ୧୮ ବର୍ଷ ବୟସରେ ଭୁବନେଶ୍ୱରରୁ କଟକ ଯାଏଁ ଟ୍ରକରେ ବସି ଭିକାରି ବଳଙ୍କ ନିକଟରୁ ଭଜନ ଶୁଣିବା ପାଇଁ ଯାଉଥିଲେ । କଟକର ବାଖରାବାଦରେ ଥିବା ତାଙ୍କ ଜଣେ ଚିହ୍ନା ମାମୁଁ ବିପ୍ରଚରଣ ପଟ୍ଟନାୟକ ତାଙ୍କୁ ଭିକାରି ବଳଙ୍କ ସହ ସାକ୍ଷାତ କରିବାର ସୁଯୋଗ ଦେଇଥିଲେ । ତେବେ ଦିନେ ସଞ୍ଜବେଳରେ ଭିକାରି ବଳଙ୍କ ଦର୍ଶନ ନପାଇ ସେ ସେଠାରୁ ଫେରିଆସିଥିଲେ ଓ ତାହା ପର ଦିନ ସକାଳେ ଆଉଥରେ ଯାଇଥିଲେ । ସେଠାରେ ସେ ତାହା ପରଠାରୁ ଭିକାରି ବଳଙ୍କଠାରୁ ସଙ୍ଗୀତ ଶିକ୍ଷା କରିଥିଲେ ।
ଅଟଳ ବିହାରୀ ପଣ୍ଡା  (୧ ଡିସେମ୍ବର ୧୯୩୧ - ୫ ଜୁନ ୨୦୨୧) ଜଣେ ଭାରତୀୟ ନାଟ୍ୟକାର, ଗୀତିକାର ଓ ଅଭିନେତା ଥିଲେ  । ଓଡ଼ିଶାର ସୁବର୍ଣ୍ଣପୁର ଜିଲ୍ଲା ଅନ୍ତର୍ଗତ ବିନିକାଠାରେ ସେ ୧୯୩୧ ମସିହା ଡିସେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ । ୧୯୪୪ ମସିହାରୁ ସେ ମଞ୍ଚ ନାଟରେ ଅଭିନୟ କରିଆସୁଥିଲେ ଓ ୨୦୧୩ ମସିହାରେ ଶଲାବୁଢ଼ା ଜରିଆରେ ପ୍ରଥମ କରି ଚଳଚ୍ଚିତ୍ରରେ ଅଭିନୟ କରିଥିଲେ । ସେ ଉଭୟ ଶଲାବୁଢ଼ା ଓ ଆଦିମ ବିଚାର ଚଳଚ୍ଚିତ୍ରରେ ଅଭିନୟ ପାଇଁ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ । ସେ ପ୍ରଧାନତଃ ସମ୍ବଲପୁରୀରେ ନାଟକ ରଚନା କରୁଥିଲେ ଓ ୬୫ରୁ ଅଧିକ ମଞ୍ଚ ଓ ବେତାର ନାଟକ ରଚନା କରିଥିଲେ । ତାଙ୍କ ରଚିତ ନାଟକ  "ଫଟା କପାଲ"  ଥିଲା ପ୍ରଥମ ସମ୍ବଲପୁରୀ ମୁଦ୍ରିତ ନାଟକ । ୨୦୧୯ ମସିହାରେ ସମ୍ବଲପୁର ବିଶ୍ବବିଦ୍ୟାଳୟ ଅଭିନୟ ଓ ନାଟ୍ୟକଳାରେ ତାଙ୍କର ଅବଦାଙ୍କୁ ଭିତ୍ତି କରି ତାଙ୍କୁ ଡି. ଲିଟ ଉପାଧି ପ୍ରଦାନ କରିଥିଲେ । ୨୦୨୧ ମସିହା ଜୁନ ୫ ତାରିଖରେ ସମ୍ବଲପୁରଠାରେ ସେପ୍ଟିସିମିଆ ରୋଗର ପୀଡ଼ିତ ହୋଇ ଚିକିତ୍ସାଧୀନ ଅବସ୍ଥାରେ ୮୯ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । ଜୀବନୀ ବ୍ୟକ୍ତିଗତ ଜୀବନ ଅଟଳ ବିହାରୀ ପଣ୍ଡା ୧୯୩୧ ମସିହା ଡିସେମ୍ବର ୧ତାରିଖ ଦିନ ଓଡ଼ିଶାର ସୁବର୍ଣ୍ଣପୁର ଜିଲ୍ଲାର ବିନିକାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଥିଲେ କବିରାଜ ବାସୁଦେବ ପଣ୍ଡା ଓ ମାତା ଲକ୍ଷ୍ମୀ ପ୍ରିୟା ପଣ୍ଡା । ସେ ଥିଲେ ପରିବାରର ଜ୍ୟେଷ୍ଠ ପୁତ୍ର । ତାଙ୍କ ପତ୍ନୀଙ୍କ ନାମ ଥିଲା ଲଳିତା । ତାଙ୍କର ୩ଟି ପୁଅଙ୍କ ନାମ ଆର୍ତ୍ତତ୍ରାଣ, ଅଶ୍ୱିନୀ ଓ ଅରୁଣ । ତାଙ୍କର ୩ଟି ଝିଅ ମଧ୍ୟ ଅଛନ୍ତି । ସରକାରୀ ଚାକିରୀରୁ ଅବସର ଗ୍ରହଣ କରିବା ପରେ ବୁର୍ଲା ସହରରେ ବସବାସ କରୁଥିଲେ । ୨୦୨୧ ମସିହା ଜୁନ ୫ ତାରିଖରେ ସେପ୍ଟିସିମିଆ ରୋଗର ପୀଡ଼ିତ ହୋଇ ବୀର ସୁରେନ୍ଦ୍ର ସାଏ ଭେଷଜ ମହାବିଦ୍ୟାଳୟରେ ଚିକିତ୍ସାଧୀନ ଅବସ୍ଥାରେ ତାଙ୍କର ପରଲୋକ ଘଟିଥିଲା ।ମୃତ୍ୟୁ ବେଳକୁ ତାଙ୍କୁ ୮୯ ବର୍ଷ ବୟସ ହୋଇଥିଲା । କଳାକାର ଜୀବନ ପିଲାଦିନରୁ ଅଟଳ ବିହାରୀ ପଣ୍ଡା ନାଟକ ପ୍ରତି ଆକର୍ଷିତ ଥିଲେ ଓ ୧୯୪୪ ମସିହାରୁ ନାଟକରେ ଅଭିନୟ କରିବା ଆରମ୍ଭ କରିଥିଲେ । ୧୯୮୫ ମସିହାରେ ସେ ଆକାଶବାଣୀ ସମ୍ବଲପୁର ଓ ଆକାଶବାଣୀ କଟକ କେନ୍ଦ୍ରରୁ ଗୀତିକାର ଭାବେ ସ୍ୱୀକୃତି ଲାଭ କରି ସଙ୍ଗୀତ ରଚନା କରିଆସୁଥିଲେ । ସେ ୧୦୦ରୁ ଅଧିକ ମଞ୍ଚନାଟକରେ ଅଭିନୟ କରିଥିଲେ । ସେ ମୁଖ୍ୟତଃ ସମ୍ବଲପୁରୀରେ ନାଟକ ରଚନା କରୁଥିଲେ ଓ ୬୫ରୁ ଅଧିକ ମଞ୍ଚ ଓ ବେତାର ନାଟକ ରଚନା କରିଥିଲେ । ତାଙ୍କଦ୍ୱାରା ରଚିତ ନାଟକ  "ଫଟା କପାଲ"  ସମ୍ବଲପୁରୀ ଭାଷାର ପ୍ରଥମ ମୁଦ୍ରିତ ନାଟକ ଥିଲା । ତାଙ୍କଦ୍ୱାରା ରଚିତ ଅନ୍ୟ କିଛି ସମ୍ବଲପୁରୀ ନାଟକ ଥିଲା  "ଭଏଁଷ ଆଗେ ନାଗଧୁନି" ,  "ଫଟା ମଣ୍ଡଳ" ,  "କୂଆଁ ଭିତରେ ଦେଣ୍ଡୁ"  ଓ  "ଲେଞ୍ଜାତାରା"  । ସେ  "ମଣି ସଂଗ୍ରହ"  ଓ  "କ୍ଳାନ୍ତ ଅପରାହ୍ନ"  ନାମରେ ଦୁଇଟି ଓଡ଼ିଆ ନାଟକ ମଧ୍ୟ ରଚନା କରିଥିଲେ । ତାଙ୍କ ରଚିତ ଏକ ଲୋକପ୍ରିୟ ଅପେରା ନାଟକ ଥିଲା  "ବାଘ ମାତିଛି"  । ସେ ଅନେକ ସମ୍ବଲପୁରୀ ଗୀତ ଲେଖିଥିଲେ ଏବଂ ସେଥିରୁ ଅଧିକାଂଶ ଗୀତ ଫକୀର ପଟ୍ଟନାୟକ ଗାୟନ କରିଥିଲେ । ୨୦୧୩ ମସିହାରେ ସବ୍ୟସାଚୀ ମହାପାତ୍ର ନିଜ ନିର୍ଦ୍ଦେଶିତ ଚଳଚ୍ଚିତ୍ର ଶଲାବୁଢ଼ାରେ ସଂଳାପ ଲେଖିବା ପାଇଁ ଅଟଳ ବିହାରୀ ପଣ୍ଡାଙ୍କୁ ପ୍ରସ୍ତାବ ଦେଇଥିଲେ ଏବଂ ପରେ ପଣ୍ଡାଙ୍କୁ ହିଁ ମୁଖ୍ୟ ଅଭିନେତା ଭାବରେ ଚୟନ କରିଥିଲେ । ପରେ ସେ ମହାପାତ୍ରଙ୍କ  "ଆଦିମ ବିଚାର"  ଓ  "ଶଲାବୁଢ଼ାର ବଦଲା"  ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ ।
ଯଶୀପୁର  (କ୍ରମିକ ସଂଖ୍ୟା: ୨୬) ମୟୂରଭଞ୍ଜ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଯଶୀପୁର ବ୍ଳକ, ରରୁଆଁ ବ୍ଳକ, ଶୁକୃଳୀ ବ୍ଳକ ଓ କୁସୁମି ବ୍ଳକର କିଛି ଅଂଶ । ଗତ ୨୦୧୪ ମସିହାରେ ବିଜୁ ଜନତା ଦଳ ପ୍ରାର୍ଥୀ ମଙ୍ଗଳ ସିଂ ମୁଦି କମ୍ୟୁନିଷ୍ଟ ପ୍ରାର୍ଥୀ ଶମ୍ଭୁନାଥ ନାଏକଙ୍କଠାରୁ ୫୭୯୪ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ କମଳା କାନ୍ତ ନାୟକ, ସ୍ୱାଧୀନ ପ୍ରାର୍ଥୀ ଶମ୍ଭୁନାଥ ନାୟକଙ୍କଠାରୁ ‍୧୩,୧୯୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ପୂର୍ବେ ଜଗନ୍ନାଥ ମନ୍ଦିର ଏବଂ ଗୁଣ୍ଡିଚା ମନ୍ଦିର ମଧ୍ୟରେ ମାଳିନୀ ନଦୀ ପ୍ରବାହିତ ହେଉଥିଲା । ଏହି ନଦୀ ଶଙ୍ଖୁଆ ନଦୀର ଏକ ଶାଖା ନଦୀ ଥିଲା । ଏହି ନଦୀ ବଡ଼ଶଙ୍ଖ ପଥରେ ଯାଇ ଚକ୍ରତୀର୍ଥଠାରେ ସାଗର ଗର୍ଭରେ ମିଶିଥିଲା ବର୍ତ୍ତମାନ ଉକ୍ତ ସ୍ଥାନକୁ ବାଙ୍କି ମୁହାଣ କୁହାଯାଉଛି । ଇତିହାସ ଇନ୍ଦ୍ରଦ୍ୟୁମ୍ନଙ୍କୁ ସ୍ୱପ୍ନାଦେଶ କ୍ରମେ ଏହି ନଦୀର ବାଙ୍କି ମୁହାଣରୁ ଜଗନ୍ନାଥଙ୍କ ବିଗ୍ରହ ନିର୍ମାଣ ପାଇଁ ପ୍ରଥମ ଦାରୁ ମିଳିଥିଲା ।
ଜନ୍ମେଜୟ ସାଇବାବୁ (ଜନ୍ମ : ୨୯ ଅକ୍ଟୋବର ୧୯୪୮) ଜଣେ ଛଉ ନୃତ୍ୟଗୁରୁ  । ସେ ମୟୁରଭଞ୍ଜ ଛଉ ନୃତ୍ୟ ଶୈଳୀରେ ନୃତ୍ୟ ଶିକ୍ଷାଦାନ କରନ୍ତି । ସେ ୨୦୧୭ ମସିହା ପାଇଁ  "କେନ୍ଦ୍ର ସଙ୍ଗୀତ ନାଟକ ଏକାଡେମୀ"  ପୁରସ୍କାର ଲାଭ କରିଥିଲେ । ଜନ୍ମେଜୟଙ୍କ ଅଜା  "ରାଧାମୋହନ ସାଇବାବୁ"  ମୟୁରଭଞ୍ଜ ରାଜାଙ୍କ ଦରବାରରେ ଛଉନାଚ ପରିବେଷଣ କରୁଥିଲେ । ସେବେଠାରୁ ଛଉନାଚ, ଜନ୍ମେଜୟଙ୍କ କୌଳିକ ପ୍ରବୃତ୍ତି ପାଲଟିଯାଇଛି । କକା ଅନନ୍ତଚରଣ ସାଇବାବୁ ଏଇ ଛଉନାଚ ପାଇଁ ୧୯୭୧ ମସିହାରେ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ଲାଭ କରିସାରିଛନ୍ତି । ଜନ୍ମେଜୟ ଗତ ୪୦ବର୍ଷ ଧରି ଛଉନାଚ ଉପରେ ଗବେଷଣା ଓ ଶିକ୍ଷାଦାନ କରିଆସୁଛନ୍ତି । ୧୯୭୨ ମସିହାରେ ସେ ଦିଲ୍ଲୀ ଆସି କେନ୍ଦ୍ର ସରକାରଙ୍କ ସଂସ୍କୃତି ବିଭାଗରେ ଚାକିରି କରିଥିଲେ । ସାଢେତିନି ବର୍ଷପରେ ଚାକିରି ଛାଡି, ସେ ଦିଲ୍ଲୀରେ  "ଗୁରୁକୁଳ ଛଉ ଡ୍ୟାନ୍ସ ସଙ୍ଗମ"  ନାମକ ଅନୁଷ୍ଠାନ ଗଠନ କରିଥିଲେ । ସେଠାରେ ମୟୁରଭଞ୍ଜ ଛଉ ନୃତ୍ୟଉପରେ ଶିକ୍ଷାଦାନ ଓ ଗବେଷଣା କରାଯାଏ । ବାରିପଦାରେ  "ଛାଉଣୀ"  ନାମକ ଅନୁଷ୍ଠାନ ମାଧ୍ୟମରେ ସେ ଛଉନୃତ୍ୟକୁ ପୁନରୁଦ୍ଧାର କରିବାକୁ ଚେଷ୍ଠା କରୁଛନ୍ତି । ଜନ୍ମେଜୟଙ୍କ ଦୁଇ ପୁଅ ମଧ୍ୟ ଛଉ ନୃତ୍ୟଶିଳ୍ପୀ ।
ସନାତନ ମହାକୁଡ଼ ଜଣେ ଓଡ଼ିଆ ରାଜନୀତିଜ୍ଞ । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ କାର୍ଯ୍ୟ କରିଛନ୍ତି । ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଚମ୍ପୁଆ ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସନାତନ ସ୍ୱାଧୀନ ପ୍ରାର୍ଥୀ ଭାବରେ ଚମ୍ପୁଆ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬୯,୬୩୫ ଖଣ୍ଡ ଭୋଟ ପାଇ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ସ୍ୱାଧୀନ ପ୍ରାର୍ଥୀ କୁଶ ଅପାତଙ୍କୁ ୧୪୬୭୮ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୨୦୧୪ ମସିହାରୁ ୨୦୧୯ ମସିହାଯାଏଁ କାର୍ଯ୍ୟ କରିଥିଲେ ।
ଅଗ୍ନାଶୟ ପ୍ରଦାହ  (ଇଂରାଜୀରେ ) ରୋଗ ଦେହରେ ଥିବା ଅଗ୍ନାଶୟର ପ୍ରଦାହକୁ ବୁଝାଏ  । ପାକସ୍ଥଳୀର ପଛପଟେ ଅଗ୍ନାଶୟ ନାମକ ଏକ ବଡ଼ ଗ୍ରନ୍ଥି ବା ଗ୍ଲାଣ୍ଡ ଥାଏ ଯେଉଁଥିରୁ ପାଚକ ଏଞ୍ଜାଇମ ନିର୍ଗତ ହୁଏ । ଏହାର ଦୁଇ ପ୍ରକାର ପ୍ରଦାହ ହୋଇପାଏ ଯଥା ଆକ୍ୟୁଟ ଅଗ୍ନାଶୟ ପ୍ରଦାହ ଓ କ୍ରନିକ ଅଗ୍ନାଶୟ ପ୍ରଦାହ । ଏହି ରୋଗର ଲକ୍ଷଣ ହେଲା ଉପର ପେଟର ମଧ୍ୟଭାଗରେ ବା ଏପିଗ୍ୟାସ୍ଟ୍ରିଅମରେ ଯନ୍ତ୍ରଣା, ଓକାଳ ଓ ବାନ୍ତି । ଅଧିକାଂଶ ସମୟରେ ଏହି ଯନ୍ତ୍ରଣା ପିଠିରେ ହୁଏ ଓ ଅତି ତୀବ୍ର ହୁଏ । ଆକ୍ୟୁଟ ଅଗ୍ନାଶୟ ପ୍ରଦାହରେ ଜ୍ୱର ହୋଇପାରେ ଯାହା କିଛିଦିନ ପରେ ଉପଶମ ହୋଇଯାଏ । କ୍ରନିକ ଅଗ୍ନାଶୟ ପ୍ରଦାହ ରୋଗରେ ଓଜନ ହ୍ରାସ, ଚର୍ବିଳ ମଳ ଓ ତରଳ ଝାଡ଼ା ହୁଏ । ଏହି ରୋଗ ଜଟିଳ ହେଲେ ସଂକ୍ରମଣ, ରକ୍ତସ୍ରାବ, ଡାଏବେଟିସ ମେଲିଟସ କିମ୍ବା ଏହା ସ‌ହିତ ଅନ୍ୟ ଅଙ୍ଗମାନଙ୍କର ଅସୁବିଧା ହୁଏ । ଅତ୍ୟଧିକ ମଦ୍ୟପାନ ଓ ଅଗ୍ନାଶୟରେ ପିତ୍ତାସ୍ମରୀ ବା ପିତ୍ତକୋଷ ପଥର ଏହି ଅଗ୍ନାଶୟରେ ରହିଲେ ସାଧାରଣତଃ ଅଗ୍ନାଶୟ ପ୍ରଦାହ ହୁଏ । ଅନ୍ୟାନ୍ୟ କାରଣ ମଧ୍ୟରେ ଏହି ଅଙ୍ଗରେ ସିଧା ଆଘାତ, କେତେକ ଔଷଧ, ମମ୍ପରୋଗ ସଂକ୍ରମଣ ଭଳି ସଂକ୍ରମଣ ଓ ଅର୍ବୁଦ ଇତ୍ୟାଦି । ଅତ୍ୟଧିକ ମଦ୍ୟପାନ ଅନେକ ବର୍ଷ ଧରି ସେବନ କଲେ ସାଧାରଣତଃ ଏହି ରୋଗ ହୁଏ । ଅନ୍ୟ କାରଣ ମଧ୍ୟରେ ରକ୍ତରେ ଚର୍ବି ଅଂଶର ଆଧିକ୍ୟ, ରକ୍ତରେ ଅଧିକ ପରିମାଣର କ୍ୟାଲସିୟମ, କେତେକ ଔଷଧ ସେବନ, ଜେନେଟିକ ଅସୁବିଧା ଯେପରିକି ସିସ୍ଟିକ ଫାଇବ୍ରୋସିସ ରୋଗ ପ୍ରମୂଖ ଅଟନ୍ତି । ଧୁମ୍ରପାନ ଯୋଗୁ ଆକ୍ୟୁଟ ଅଗ୍ନାଶୟ ଓ କ୍ରନିକ ଅଗ୍ନାଶୟ ପ୍ରଦାହ ରୋଗ ସଙ୍କଟ ସୃଷ୍ଟି ହୁଏ । ରକ୍ତରେ ଆମିଲେଜ   କିମ୍ବା ଲାଇପେଜ   ପରିମାଣ ତିନିଗୁଣ ଅଧିକ ଥିଲେ ଆକ୍ୟୁଟ ଅଗ୍ନାଶୟ ପ୍ରଦାହ ରୋଗ ନିର୍ଣ୍ଣୟ କରାଯାଏ । କ୍ରନିକ ଅଗ୍ନାଶୟ ପ୍ରଦାହ ଥିଲେ ଏହି ପରୀକ୍ଷାରେ ସେଭଳି କିଛି ମିଳେନାହିଁ । ରୋଗ ନିର୍ଣ୍ଣୟରେ ମେଡିକାଲ ଇମେଜିଙ୍ଗ ଯେପରିକି ଅଲଟ୍ରାସାଉଣ୍ଡ ଓ ସିଟି ସ୍କାନ ସାହାଯ୍ୟ କରିପାରେ । ଆକ୍ୟୁଟ ଅଗ୍ନାଶୟ ପ୍ରଦାହ ରୋଗ ହେଲେ ଶୀରାମାଧ୍ୟମ ତରଳ ପଦାର୍ଥ, ଯନ୍ତ୍ରଣା ଔଷଧ ଓ ବେଳେ ଆଣ୍ଟିବାୟୋଟିକ ଦିଆଯାଏ । ପାଟିରେ କୌଣସି ଖାଦ୍ୟ ଦିଆଯାଏ ନାହିଁ ଓ ନାସାପାକସ୍ଥଳୀ ନଳୀ ମାଧ୍ୟମରେ ଦିଆଯାଏ । ଅଗ୍ନାଶୟ ନଳିକା ବାଟ ବନ୍ଦ ଥିଲେ ଗୋଟିଏ ପ୍ରଥା ଅବଲମ୍ବନ କରାଯାଏ ଯାହାର ନାମ ଏଣ୍ଡୋସ୍କୋପିକ ରେଟ୍ରୋଗ୍ରେଡକୋଲାଞ୍ଜିଓପାଙ୍କ୍ରିଆଟୋଗ୍ରାଫି   । ପିତ୍ତକୋଷରେ ପିତ୍ତପଥର ଥିଲେ ଅପରେଶନ କରି ପିତ୍ତକୋଷ ବାହାର କରିଦିଆଯାଏ । କ୍ରନିକ ଅଗ୍ନାଶୟ ପ୍ରଦାହ ହୋଇଥିଲେ ଉପରଲିଖିତ ଉପଚାର ସ‌ହିତ ସାମୟିକ ନାସାପାକସ୍ଥଳୀ ନଳୀ ମାଧ୍ୟମରେ ଯଥେଷ୍ଟ ପୋଷକ ଖାଦ୍ୟ ଦିଆଯାଏ । ଦୀର୍ଘସ୍ଥାୟୀ ଖାଦ୍ୟ ପରିବର୍ତ୍ତନ ଓ ଅଗ୍ନାଶୟ ଏଞ୍ଜାଇମ ପୁନଃସ୍ଥାପନ କରାଯାଏ । ବେଳେ ବେଳେ ଅପରେଶନ କରି ଅଗ୍ନାଶ‌ୟର କିଛି ଅଂଶ ବାହାର କରାଯାଏ । ବାର୍ଷିକ ପ୍ରତି ଏକ ଲକ୍ଷ ଜନସଂଖ୍ୟାରେ ୩୦ ଜଣକୁ ଆକ୍ୟୁଟ ଅଗ୍ନାଶୟ ପ୍ରଦାହ ରୋଗ ହୁଏ । ପ୍ରତି ଏକ ଲକ୍ଷ ଲୋକରେ ନୂଆ କ୍ରନିକ ଅଗ୍ନାଶୟ ପ୍ରଦାହ ୮ ଜଣକୁ ହୁଏ ଓ ଆମେରିକାରେ ଅଧୁନା ଏକ ଲକ୍ଷ ଲୋକରେ ୫୦ ଜଣ ଏହି ରୋଗରେ ପୀଡ଼ିତ ଅଛନ୍ତି । ସନ ୧୯୯୦ରେ ପୃଥିବୀରେ ଅଗ୍ନାଶୟ ପ୍ରଦାହ ରୋଗରେ ୮୩,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ଏହି ସଂଖ୍ୟା ବଢ଼ିଯାଏ ୧୨୩,୦୦୦ ହୋଇଥିଲା । ମହିଳାଙ୍କ ଅପେକ୍ଷା ପୁରୁଷମାନଙ୍କଠରେ ଏହି ରୋଗ ଅଧିକ ହୁଏ । ଅଧିକାଂଶ ସମୟରେ କ୍ରନିକ ଅଗ୍ନାଶୟ ପ୍ରଦାହ ରୋଗ ୩୦ରୁ ୪୦ ବର୍ଷ ବୟସରେ ଆରମ୍ଭ ହୁଏ ଓ ପିଲାଙ୍କର କ୍ୱଚିତ ଏହି ରୋଗ ହୁଏ । ଶବ ବ୍ୟବଚ୍ଛେଦ କରି ୧୮୮୨ ମସିହାରେ ପ୍ରଥମେ ଆକ୍ୟୁଟ ଅଗ୍ନାଶୟ ପ୍ରଦାହ ରୋଗ ଓ ୧୯୪୬ ମସିହାରେ ପ୍ରଥମେ କ୍ରନିକ ଅଗ୍ନାଶୟ ପ୍ରଦାହ ରୋଗର ବର୍ଣ୍ଣନା କରାଯାଇଥିଲା ।
ତୁଳସୀ ଡେମ, ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇ ସହର ନିକଟସ୍ଥ ମୁଳୁଣ୍ଡଠାରେ ଅବସ୍ଥିତ ଏକ ମାଟି ବନ୍ଧ । ଏହା ତୁଳସୀ ନଦୀ ଉପରେ ନିର୍ମିତ । ବୈଶିଷ୍ୟ ଏହି ବନ୍ଧର ଗଭୀରତା 26 ମିଟର । ଏହାର ଲମ୍ବ 186 ମିଟର ହେଇଥିବା ବେଳେ ଏଠାରେ ସର୍ବମୋଟ ଜଳଧାରଣ କ୍ଷ୍ୟମତା 10,429.00 3  (2,502.05 ). ମୁମ୍ବାଇ ସହର ଓ ସହରତଳି ଅଞ୍ଚଳକୁ ଜଳଯୋଗାଣ ପାଇଁ ଏହି ପ୍ରକଳ୍ପ ସହାୟତା ଦେଇଥାଏ  ।
ଡେଭିଡ ୱୁଡାର୍ଡ  ଇଂରାଜୀ ଭାଷା:  ; କାଲିଫର୍ଣ୍ଣିଆର ସାଣ୍ଟା ବାର୍ବାରାଠାରେ ୬ ଅପ୍ରେଲ ୧୯୬୪ରେ ଜନ୍ମ ହୋଇଥିଲେ  ଜଣେ ଆମେରିକୀୟ ଅର୍କେଷ୍ଟ୍ରା କଣ୍ଡକ୍ଟର ତଥା ଲେଖକ । ପାରାଗୁଏର ଏକ ଛୋଟ ବସ୍ତି ନ୍ୟୁଏଭା ଜର୍ମାନିଆ ସହିତ ତାଙ୍କର ମାନବିକ କାର୍ଯ୍ୟ ପାଇଁ ୱୁଡାର୍ଡ ମଧ୍ୟ ଜଣାଶୁଣା ।
ରାସୁନ୍ଦରୀ ଦେବୀ ବଙ୍ଗଳା:            ଜଣେ ବଙ୍ଗାଳୀ ଲେଖିକା ଥିଲା । ସେ ଭାରତରେ ବଙ୍ଗାଳୀ ଭାଷା ପ୍ରଥମ ପୂର୍ଣ ଆତ୍ମଜୀବନୀ ଲେଖିଥିବାର ଭାରତୀୟ ଭାବରେ ପରିଗଣିତ । ସେ ବଙ୍ଗାଳୀ ଭାଷାରେ ଜଣେ ସର୍ବପୁରାତନ ଲେଖିକା । ତାଙ୍କର ରଚିତ  " ଆମର ଜୀବନ "  ଆତ୍ମଜୀବନୀ 1876 ମସିହାରେ ପରିପ୍ରକାଶ ହେଇଥିଲା । ସେ ପ୍ରଥମ ଭାରତୀୟ ନାରୀ ଭାବରେ ଇତିହାସର ଗବେଷଣା କରିଥିଲେ । ଜୀବନୀ ରାସୁନ୍ଦରୀ ଦେବୀ 1810 ମସିହାରେ ବଙ୍ଗର ପାବନା ନିକଟସ୍ଥ ପୋତାଜିଆ ଗ୍ରାମରେ ଜନ୍ମ ଗ୍ରହଣ କରିଥିଲେ । ବାଲ୍ୟକାଳରୁ ତାଙ୍କର ପିତାଙ୍କ ଦେହାନ୍ତ ହେଇଯାଇଥିବାରୁ ସେ ତାଙ୍କ ମାଁଙ୍କଦ୍ୱାରା ପାଳିତ ହେଇଥିଲେ । ସେ ତାଙ୍କ ଘରେ ଚାଲୁଥିବା ମିଶନରୀ ସ୍କୁଲରେ କିଛି କାଳ ପଢ଼ିବା ପରେ ମାତ୍ର 12 ବର୍ଷ ବଯଶରେ ତାଙ୍କର ବିବାହ ହେଇଥିଲା । ସେ ରମାଦିଆ ଗ୍ରାମର ନୀଳମଣି ରାୟ ନାମକ ଜଣେ ବ୍ୟକ୍ତିଙ୍କୁ ବିବାହ କରି 12ଟି ସନ୍ତାନ ସନ୍ତତିଙ୍କ ଜନନୀ ହେଇଥିଲେ । ସେ ମଧ୍ୟରୁ 7 ଜଣଙ୍କ ସ୍ୱଳ୍ପ ବଯଶରେ ମୃତ୍ୟୁ ଘଟିଥିଲା । ରାସୁନ୍ଦରୀ ଦେବୀ ବୈଷ୍ଣବ ଧର୍ମାବଲମ୍ବି ଥିଲେ ଓ ଧର୍ମଗ୍ରନ୍ଥ ପଠନରେ ଆଗ୍ରହ ଯୋଗୁଁ ସେ ନିଜେ ଚେଷ୍ଟା କରି ଅଧିକ ପଢ଼ିଥିଲେ । ତାଙ୍କ ସ୍ୱାମୀଙ୍କ 1868 ମସିହାରେ ଦେହାନ୍ତ ଘଟିଥିଲା । ତାଙ୍କ ପୁତ୍ର କିଶୋରୀଲାଲ ସରକାର କଲିକତା ହାଇ କୋର୍ଟରେ ଜଣେ ଓକିଲ ଥିଲେ ଓ ଅନେକ ଉଲ୍ଲେଖନୀୟ ପୁସ୍ତକ ରଚନା କରିଥିଲେ ।ରାସୁନ୍ଦରୀ ଦେବୀଙ୍କ 1900 ମସିହାରେ ପରଲୋକ ଘଟିଥିଲା । ଲେଖାବଳି 1867 ମସିହାରେ ରାସୁନ୍ଦରୀ ଦେବୀଙ୍କ ଆତ୍ମଜୀବନୀ  " ଆମର ଜୀବନ"  ପୁସ୍ତକ ପ୍ରକାଶିତ ହେଇଥିଲା । ଏହାକୁ ଜ୍ୟୋତିନ୍ଦ୍ରନାଥ ଠାକୁର  " ଏକ ଚମତ୍କାର କଥାର ଧାରା "  ବୋଲି ପ୍ରଶଂସା କରିଥିଲେ । ଦିନେଶ ଚନ୍ଦ୍ର ସେନ ଏହାକୁ  " ବିଗତ ଦିନର ସରଳ ଗଦ୍ୟର ଏକ ବିଶାଳ ସଂକଳନ "  ବୋଲି କହିଥିଲେ । ଏହି ପୁସ୍ତକ ହିନ୍ଦୀ ଭାଷାରେ  " ମେରା ଜୀବନ "  ପୁସ୍ତକ ଭାବରେରେ ଅନୁଦିତ ହେଇ ଖୁବ ଲୋକପ୍ରିୟତା ହାସଲ କରିଥିଲା ।
ହାଇପରଆଣ୍ଡ୍ରୋଜେନିଜ୍ମ ହେଉଛି ଏକ ଅବସ୍ଥା ଯେଉଁଥିରେ ମହିଳାମାନଙ୍କଠାରେ ଉଚ୍ଚ ସ୍ତରର ଆଣ୍ଡ୍ରୋଜେନ ହରମୋନ ଥିବା ଦେଖାଯାଏ । ଏହାର ଲକ୍ଷଣ ମଧ୍ୟରେ ବ୍ରଣ, ସେବୋରିଆ  (ଚର୍ମ ପ୍ରଦାହ), ମୁଣ୍ଡରେ କେଶହାନୀ, ଦେହ ଓ ମୁହଁରେ କେଶ ବୃଦ୍ଧି ଏବଂ ଋତୁସ୍ରାବ ଅନୁପସ୍ଥିତ ରହେ ବା ବେଳେବେଳେ ବନ୍ଦ ହୋଇଯାଏ  ଜଟିଳତା ମଧ୍ୟରେ ଉଚ୍ଚ ରକ୍ତକୋଲେଷ୍ଟେରଲ ଥିବା ଦେଖାଯାଏ । ପ୍ରାୟ ୭୦% କ୍ଷେତ୍ରରେ ଏହାର କାରଣ ହେଉଛି ପଲିସିଷ୍ଟିକ୍ ଓଭାରି ସିଣ୍ଡ୍ରୋମ    ଅନ୍ୟାନ୍ୟ କାରଣ ମଧ୍ୟରେ ଆଡ୍ରେନାଲ ହାଇପରପ୍ଲାସିଆ, କୁସିଙ୍ଗ ସିଣ୍ଡ୍ରୋମ, କେତେକ ପ୍ରକାରର କର୍କଟ ଏବଂ ଔଷଧ ଅନ୍ତର୍ଭୁକ୍ତ। ଟେସ୍ଟୋସ୍ଟିରନ, ୧୭-ହାଇଡ୍ରୋକ୍ସିପ୍ରୋଜେଷ୍ଟେରନ ଏବଂ ପ୍ରୋଲାକ୍ଟିନ ସ୍ତର ନିମନ୍ତେ ରକ୍ତ ପରୀକ୍ଷା ଏବଂ ପେଲଭିକ୍ ଅଲ୍ଟ୍ରାସାଉଣ୍ଡ କରାଯାଏ  ଚିକିତ୍ସା ମୂଳ କାରଣ ଉପରେ ନିର୍ଭର କରେ  ଏହାର ଚିକିତ୍ସାରେ ଜନ୍ମ ନିୟନ୍ତ୍ରଣ ବଟିକା କିମ୍ବା ସାଇପ୍ରୋଟେରୋନ ଆସେଟେଟ କିମ୍ବା ସ୍ପାଇରୋନୋଲାକ୍ଟୋନ ଭଳି ଆଣ୍ଟି-ଆଣ୍ଡ୍ରୋଜେନ ଦେଇ ହାଇପରାଣ୍ଡ୍ରୋଜେନିଜିମର ଲକ୍ଷଣକୁ ଉନ୍ନତ କରାଯାଇପାରିବ  ଅନ୍ୟାନ୍ୟ ପଦକ୍ଷେପଗୁଡ଼ିକରେ ଏପିଲେସନ ବା କେଶ ଅପସାରଣ କରାଯାଏ । ଏହା ପ୍ରଜନନକ୍ଷମ ୫% ମହିଳାମାନଙ୍କଠାରେ ଦେଖାଯାଏ  ଏହି ଅବସ୍ଥାର ସର୍ବପ୍ରଥମ ଜଣାଶୁଣା ବର୍ଣ୍ଣନାଗୁଡିକ ଖ୍ରୀଷ୍ଟପୂର୍ବ ପଞ୍ଚମ ଶତାବ୍ଦୀରେ ହିପୋକ୍ରେଟସ କରିଥିଲେ । ୨୦୧୧ ମସିହାରେ ଆନ୍ତର୍ଜାତୀୟ ଆସୋସିଏସନ ଅଫ ଆଥଲେଟିକ ଫେଡେରେସନ ନିୟମ କରିଛି ଯେ କୌଣସି ପ୍ରତିଯୋଗିତାରେ ଭାଗ ନେବା ପାଇଁ ମହିଳାଙ୍କର ଟେସ୍ଟୋସ୍ଟିରନ ସ୍ତର ପୁରୁଷଙ୍କ ଅପେକ୍ଷ କମ ରହିବା ଜରୁରୀ ଅଟେ । ଏହି ନିୟମଗୁଡ଼ିକ ଉଭୟ ଅଣବୈଜ୍ଞାନିକ ଏବଂ ଅନ୍ୟାୟ ବୋଲି ଚିନ୍ତା କରାଯାଏ
ଚଣ୍ଡିକା ସ୍ଥାନ, ଭାରତୀୟ ରାଜ୍ୟ ବିହାରର ମୁଙ୍ଗେରଠାରେ ଥିବା ଏକ ଧାର୍ମିକ ସ୍ଥଳ । ଏହା ଭାରତରେ ଥିବା 51ଟି ଶକ୍ତି ପିଠ ମଧ୍ୟରୁ ଅନ୍ୟତମ । ମୁଙ୍ଗେର ସହରରୁ ଏହା ମାତ୍ର 2 କିଲୋମିଟର ଦୂରରେ ଅବସ୍ଥିତ । ଏହା ଏହି ଅଞ୍ଚଳ ପାଇଁ ଏକା ଅତି ପବିତ୍ର ପୀଠ ହିସାବରେ ପରିଚିତ । କିମ୍ବଦନ୍ତୀ ଏଠାରେ ସତୀଙ୍କ ବାମ ନୟନ ପଡିଥିବା କଥା ଉଲ୍ଲେଖ ରହିଛି । ରାଜା କର୍ଣ ଅଙ୍ଗ ରାଜ୍ୟର ରାଜା ମହାଦାନୀ କର୍ଣ ଏଠାରେ ଚଣ୍ଡୀ ମାତାଙ୍କୁ ଦୈନିକ ତପସ୍ୟା କରିଥିଲେ । ମାଁ ତାଙ୍କୁ ଅଞ୍ଚଳର ଦରିଦ୍ରଙ୍କୁ ବଣ୍ଟନ କରିବାକୁ 60 କିଲୋଗ୍ରାମ ସ୍ୱର୍ଣ୍ଣ ଦେଇଥିଲେ ବୋଲି ଲୋକବାଦରେ ରହିଛି । ଅବସ୍ଥିତି ମୁଙ୍ଗେରର ବସୁଦେବପୁର ଠାରୁ ଏହା ମାତ୍ର 1 କିଲୋମିଟର ଦୂରରେ ଅବସ୍ଥିତ । ଏହାର ନିକଟତମ ରେଳ ଷ୍ଟେସନ ମୁଙ୍ଗେର ଜଙ୍କସନ ଓ ବିମାନ ବନ୍ଦର ପାଟଣାଠାରେ ଅବସ୍ଥିତ ।
ଇପ୍ସିତା ପତି  ଓଡ଼ିଆ: ଇପ୍ସିତା ପତି   (ଜନ୍ମ ୧୮ ଜୁନ୍ ୧୯୯୧) ଜଣେ ଓଡ଼ିଶାର ଭାରତୀୟ ଚଳଚ୍ଚିତ୍ର ଅଭିନେତ୍ରୀ  । ସେ ବହୁତ ସୁନ୍ଦରୀ ପ୍ରତିଯୋଗିତା ଜିତିଛନ୍ତି, ଯାହା ମଧ୍ଧ୍ୟରେ ଅଛି, ଭାରତୀୟ ରାଜକୁମାରୀ ମିସ୍ ଏସିଆ ଓ ମିସ୍ ଇଣ୍ଟରନ୍ୟାସନାଲ । ସେ ୨୦୧୪ରେ ହିନ୍ଦୀ ଚଳଚ୍ଚିତ୍ର ଚୋର୍ ବଜାରୀରେ ଅଭିନୟ କରିଥିଲେ । ଆଦ୍ୟ ଜାବନ ଓ ଶିକ୍ଷା ଇପ୍ସିତା ପତି ବିଶାଖାପାଟଣାର ଏକ ଷ୍ଟିଲ୍ ପରିବାରରେ ଜନ୍ମ ହୋଇଥିଲେ । ତାଙ୍କ ବାପା ଶ୍ରୀ ବ୍ୟୋମକେଶ ପତି ଜଣେ ଚିତ୍ରକର ଓ ମାଆ ପୂଜା ପତି ଜଣେ ଅଭିନେତ୍ରୀ, ଯିଏ ଓଡ଼ିଆ ଓ ବଙ୍ଗଳା ଚଳଚ୍ଚିତ୍ରରେ କାମ କରିଛନ୍ତି ଓ ଗାଲଡ୍ରାଗସ୍ ଶ୍ରୀମତୀ ଇଣ୍ଡିଆ ୨୦୦୬ ପ୍ରତିଯୋଗିତାରେ ଭାଗନେଇଥିଲେ । ତାଙ୍କ ସାନ ଭଉଣୀ ଅନ୍ୱେଷା ପତି ଜଣେ କଳାକାର । ସେ ତାଙ୍କ ସ୍କୁଲ୍ ଶିକ୍ଷା ଦିଲ୍ଲୀ ପବ୍ଲିକ୍ ସ୍କୁଲରୁ ଶେଷ କରି ଶ୍ରୀ ଚୈତନ୍ୟ ଆଇଆଇଟି ଏକାଡେମୀରୁ ଇଣ୍ଟରମିଡିଏଟ୍ ଶେଷ କରିଥିଲେ । ସେ ଆନ୍ଧ୍ର ବିଶ୍ୱବିଦ୍ୟୀଳୟରୁ ପବ୍ଲିକ୍ ଆଡମିନିଷ୍ଟ୍ରେସନରେ ସ୍ନାତ୍ତକୋତର ଲାଭ କରିଛନ୍ତି । ପେଶାଗତ ଜୀବନ ୧୬ ବର୍ଷ ବୟସରେ ପତି, ପ୍ରଥମ କରି ର୍‌ୟାମ୍ପରେ ଚାଲିଥିଲେ । ୨୦୦୮ରେ, ସେ ମିସ୍ ସାଉଥ୍ ଇଣ୍ଡିଆ ଜିତିଥିଲେ ।୨୦୧୦ରେ ସେ ମିସ୍ ୟୁନିଭର୍ସ୍ ଇଣ୍ଡିଆର ଶେଷ ପର୍ଯ୍ୟାୟକୁ ଯାଇଥିଲେ । ସେ ୨୦୧୦ରେ ଆଇ ଆମ୍ ସି - ମିସ୍ ୟୁନିଭର୍ସ୍ ଇଣ୍ଡିଆ ପ୍ରତିଯୋଗିତାରେ ଭାଗନେଇଥିଲେ ଓ ପ୍ରଥମ ୩୦ ଜଣଙ୍କ ମଧ୍ୟରେ ରହିଥିଲେ । ପତ ଅଭିଯୋଗ କରିଥିଲେ ଯେ, ତାଙ୍କୁ ଉଦ୍ଦେଶ୍ୟମୂଳକ ଭବେ ଏହି ପ୍ରତିଯୋଗିତାରୁ ବାହାର କରିଦିଆଯାଇଥିଲା ଓ ଆୟୋଜକର୍ତ୍ତା ତାଙ୍କୁ ମାନସିକ ଓ ଶାରୀରିକ ନିର୍ଯ୍ୟାତନା ଦେଉଥିଲେ । ସେ ଭୁବନେଶ୍ୱରରେ ମହିଳା ଆରକ୍ଷୀ ବିଭାଗ ଓ ଜାତୀୟ ମାନବ ଅଧିକାରରେ ମଧ୍ୟ ଅଭିଯୋଗ କରିଥିଲେ । ୨୦୧୧ରେ ସେ ଥାଇଲ୍ୟାଣ୍ଡ୍‌ରେ ଭାରତୀୟ ରାଜକୁମାରୀ ଓ ସ୍ପେନରେ ଦି ମିସ୍ ଇଣ୍ଟର୍‌କଣ୍ଟିନେଣ୍ଟାଲ୍ ଇଣ୍ଡିଆ ଏବଂ ୨୦୧୨ରେ ଫେମିନା ମିସ୍ ଇଣ୍ଡିଆର ପିପୁଲ୍‌ସ ଚଏସ୍ ସମ୍ମାନ ପାଇଥିଲେ । ସେ ମଧ୍ୟ ମିସ୍ ଇଣ୍ଟର୍‌ନ୍ୟାସ୍‌ନାଲ୍ ଓ ମିସ୍ ଏସିଆ  (୨୦୧୩) ସମ୍ମାନ ଜିତିଥିଲେ  । ଇପ୍ସିତା ପତି, ତାଙ୍କର ବଲିଉଡ୍ ପ୍ରବେଶ ୨୦୧୫ରେ ଚୋର୍ ବଜାରୀ ଚଳଚ୍ଚିତ୍ର ମାଧ୍ୟମରେ କରିଥିଲେ, ଯେଉଁଥିରେ ସେ ଅଗ୍ରଣୀ ଅଭିନେତ୍ରୀ ଭୂମିକାରେ ଅଭିନୟ କରିଥିଲେ । ପତି ଆନ୍ଧ୍ର ସରକାରଙ୍କଠାରୁ ଆନ୍ଧ୍ର ରତ୍ନ ଓ ଓଡ଼ିଶା ସରକାରଙ୍କଠାରୁ ୟୁଥ୍ ଆଇକନ୍ ସମ୍ମାନ ପାଇଥିଲେ । ସମ୍ମାନ ଇପ୍ସିତା ତାଙ୍କ ଚଳଚ୍ଚିତ୍ର ଜୀବନରେ ବ‌ହୁତ ପୁରସ୍କାର ଜିତିଛନ୍ତି ।
ହୃଷୀକେଶ ହେମନ୍ତ କାନିତକର ଭାରତୀୟ ରାଜ୍ୟ ମହାରାଷ୍ଟ୍ରର ପୁନେ ସହର ରେ1974 ମସିହାରେ ଜନ୍ମ ଗ୍ରହଣ କରିଥିଲେ । ସେ ଜଣେ ବାମ ହାତୀ ବେତ୍ସ୍ମେନ ହେବା ସହ ଜଣେ ଉପଯୋଗୀସ୍ପିନ ବୋଲର ମଧ୍ୟ ଥିଲେ । . ଅବସର ନେବା ବେଳ ଶୁଦ୍ଧା ସେ ରଣଜୀ ଟ୍ରଫିରେ 8000ରୁ ଉର୍ଦ୍ଧ ରନ କରିଥିଲେ । ସେ 100ଟି ରଣଜୀ ମେଚ ଖେଳିବାରେ ଭାରତର 27 ତମ ଖେଳାଳି । 2015 ମସିହାରେ ସେ ସକ୍ରିୟ କ୍ରିକେଟରୁ ଅବସର ନେଇଥିଲେ । ଆନ୍ତର୍ଜାତିକ ପ୍ରଦର୍ଶନ ହୃଷୀକେଶ ଖୁବ କମ ଅନ୍ତର୍ଜାତିକ ମେଚ ଖେଳିବାର ସୁଯୋଗ ପାଇଥିଲେ  1999/2000ରେ ସେ ଅଷ୍ଟ୍ରେଲିଆ ଗସ୍ତରେ ଯାଇ 2ଟି ଟେଷ୍ଟ ଖେଳିଥିଲେ । ସେଠାରେ ଭଲ ପ୍ରଦର୍ଶନ କରି ନ ପଡ଼ିବାରୁ ଆଉ ଟେଷ୍ଟ ଖେଳି ନଥିଲେ । ଢାକାଠାରେ ପାକିସ୍ତାନ ବିରୁଦ୍ଧ ମେଚରେ ସେ ଶେଷ ବଲରେ ଚଉକା ମାରି ଦଳକୁ ଜିତାଇ ଥିବା ମେଚ ପାଇଁ ସେ ଦର୍ଶକଙ୍କ ମନରେ ସ୍ମରଣୀୟ ରହିଛନ୍ତି । କୋଚିଙ୍ଗ ସେ ଆଇପିଏଲ ପାଇଁ କୋଚି ଦଳର କୋଚ ଭାବରେ ନିଯୁକ୍ତ ହେଇଥିଲେ ମଧ୍ୟ ତାହାକୁ ମାଲିକ ନାନକ ମଧ୍ୟରେ ବିବାଦ କାରଣରୁ ତ୍ୟାଗ କରିଥିଲେ । 2015/16 ପାଇଁ ସେ ଗୋଆ ରଣଜୀ ଦଳର ମୁଖ୍ୟ କୋଚ ରହିଥିଲେ । ବ୍ୟକ୍ତିଗତ ଜୀବନ ହୃଷୀକେଶ ପୂର୍ବତନ ଭାରତୀୟ ଖେଳାଳି ହେମନ୍ତ କାନିତକରଙ୍କ ପୁତ୍ର । ହେମନ୍ତ ଭାରତ ପାଇଁ 2ଟି ଟେଷ୍ଟ 1974 ମସିହାରେ ଖେଳିଥିଲେ ।
ଲେଭୋଫ୍ଲୋକ୍‌ସାସିନ୍, ବିକ୍ରୟ ନାମ ଲେଭାକ୍ୱିନ ଓ ତାଭାନିକ, ଏକ ଆଣ୍ଟିବାୟୋଟିକ । ଏହା ଅନେକ ଜୀବାଣୁ ସଂକ୍ରମଣରେ ଦିଆଯାଏ ଯେପରିକି ଆକ୍ୟୁଟ ବ୍ୟାକ୍ଟେରିଆଲ ସାଇନୁସାଇଟିସ, ନିମୋନିଆ, ମୂତ୍ରନଳୀ ସଂକ୍ରମଣ, କ୍ରନିକ ପ୍ରୋସ୍ଟାଟାଇଟିସ ଓ କେତେକ ଧରଣର ଗ୍ୟାସ୍ଟ୍ରୋଏଣ୍ଟେରାଇଟିସ । ଲେଭୋଫ୍ଲୋକ୍‌ସାସିନ୍ ସ‌ହିତ ଅନ୍ୟାନ୍ୟ ଆଣ୍ଟିବାୟୋଟିକ ମିଶେଇ ଯକ୍ଷ୍ମା, ମେନିଞ୍ଜାଇଟିସ ଓ ପେଲଭିକ ଇନଫ୍ଲାମେଟରି ଡିଜିଜ ଆଦି ରୋଗମାନଙ୍କରେ ଦିଆଯାଏ । ଏହା ପାଟିରେ ବା ଶିରାଭ୍ୟନ୍ତରରେ ଦିଆଯାଏ । ଲେଭୋଫ୍ଲୋକ୍‌ସାସିନ୍‌ର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅଇ, ତରଳ ଝାଡ଼ା ଓ ଶୟନ ସମସ୍ୟା ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ହେଲେ ପେଶୀରଜ୍ଜୁ ଛିନ୍ନ, ପେଶୀରଜ୍ଜୁ ପ୍ରଦାହ, ଅପସ୍ମାର ବାତ, ସାଇକୋସିସ ଓ ସ୍ଥାୟୀ ପ୍ରାନ୍ତୀୟ ସ୍ନାୟୁ କ୍ଷତି ହୁଏ । ଚିକିତ୍ସା ସରିବାର କିଛି ମାସ ପରେ ମଧ୍ୟ ପେଶୀରଜ୍ଜୁ କ୍ଷତି ହୋଇପାରେ । ଏହି ଔଷଧ ନେଉଥିବା ଲୋକଙ୍କୁ ଆତପଦାହ ଅତି ସ‌ହଜରେ ହୁଏ । ମ୍ୟାସ୍ଥେନିଆ ଗ୍ରାଭିସ ରୋଗୀଙ୍କର ମାଂସପେଶୀ ଦୁର୍ବଳତା ଓ ଶ୍ୱାସକ୍ରିୟା ସମସ୍ୟା ଖରାପ ଦିଗକୁ ଗତି କରେ । ଗର୍ଭାବସ୍ଥାରେ ଏକାର କମ୍ ସମସ୍ୟା ହୁଏ ଓ ସ୍ତନ୍ୟପାନ ଠିକ୍ ଭାବରେ ହୁଏ । ଲେଭୋଫ୍ଲୋକ୍‌ସାସିନ୍ ଏକ ବ୍ରଡ଼ସ୍ପେକ୍ଟ୍ରମ ଆଣ୍ଟିବାୟୋଟିକ ଯାହା ଫ୍ଲୋରୋକୁଇନୋଲିନ ଶ୍ରେଣୀର ଅନ୍ତର୍ଭୁକ୍ତ । ଏହି ଔସଧଦ୍ୱାର ଜୀବାଣୁ ମୃତ୍ୟୁ ହୁଏ । ଓଫ୍ଲୋକ୍‌ସାସିନ୍ର ଏହା ବାମ ପାର୍ଶ୍ୱ ଆଇସୋମର ରୂପେ ପରିଚିତ । ଚିକିତ୍ସାରେ ବ୍ୟବ‌ହାର କରିବା ନିମନ୍ତେ ଲେଭୋଫ୍ଲୋକ୍‌ସାସିନ୍‌ ସନ ୧୯୯୬ରେ ସ୍ୱିକୃତି ପାଇଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏକ ସପ୍ତାହର ଚିକିତ୍ସା ନିମନ୍ତେ ଏହି ଔଷଧର ଖର୍ଚ୍ଚ ପ୍ରାୟ ୦.୪୪ରୁ ୯୫ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ସପ୍ତାହ ଚିକିତ୍ସା ଖର୍ଚ୍ଚ ପ୍ରାୟ ୫୦ରୁ ୧୦୦ ଡଲାର ।
ଟ୍ରାଇଚୁରିଆସିସ୍  (ଇଂରାଜୀରେ ) ବା ହ୍ୱିପ୍‌ୱର୍ମ ସଂକ୍ରମଣ  (ଇଂରାଜୀରେ ) ଏକ ପ୍ରକାର ପରଜୀବୀ ପୋକ ଟ୍ରାଇଚୁରିସ୍‌ଟ୍ରିକ୍‌ଚୁରିଆ  (ଇଂରାଜୀରେ ) ବା ହ୍ୱିପ୍‌ୱର୍ମ   ଯୋଗୁ ହୁଏ  । ଅଳ୍ପ ସଂଖ୍ୟକ ପରଜୀବୀ ସଂକ୍ରମଣ ହୋଇଥିଲେ ଲକ୍ଷଣ ଦେଖାଯାଏ ନାହିଁ । ଏହି ସଂଖ୍ୟା ଅଧିକ ହେଲେ ପେଟ ଯନ୍ତ୍ରଣା, ଥକ୍କାଣ ଓ ତରଳ ଝାଡ଼ା ହୁଏ । ତରଳ ଝାଡ଼ାରେ ବେଳେ ବେଳେ ରକ୍ତ ପଡ଼େ । ସଂକ୍ରମିତ ପିଲାମାନଙ୍କର ଶାରୀରିକ ଓ ମାନସିକ ବୃଦ୍ଧି କମ୍ ହୁଏ । ରକ୍ତସ୍ରାବ ଯୋଗୁ ରକ୍ତରେ ଲୋହିତ ରକ୍ତ କଣିକା କମ୍ ହୋଇପାରେ । ଲୋକମାନେ ଏହି ପରଜୀବୀର ଅଣ୍ଡା ଅପମିଶ୍ରିତ ଖାଦ୍ୟ ଓ ଜଳ ଗ୍ରହଣ କଲେ ଟ୍ରାଇଚୁରିଆସିସ୍ ରୋଗ ହୁଏ । ପ୍ରଦୂଷିତ ପରିବା ଭଲରୁପେ ପରିସ୍କାର କରା ନ ଯାଇଥିଲେ ବା ରନ୍ଧା ନ ହୋଇଥିଲେ ଏହା ସମ୍ଭବ ହୁଏ । ପଡ଼ିଆରେ ଝାଡ଼ା ଯିବା ବ୍ୟବସ୍ଥା ଥିଲେ ସେଠାରେ ମାଟି ସ‌ହ ପରଜୀବୀର ଅଣ୍ଡା ମିଶିଥାଏ ଓ ଏହି ମଳମିଶ୍ରିତ ମାଟିକୁ ସାର ରୂପେ ବ୍ୟବ‌ହାର କଲେ ସଂକ୍ରମଣ ହୁଏ । ସଂକ୍ରମିତ ଲୋକର ମଳରେ ଏହ ଅଣ୍ଡା ଥାଏ । ଛୋଟ ପିଲାମାନେ ଏହି ମାଟିରେ ଖେଳିବା ସମୟରେ ମଇଳା ହାତ ପାଟିରେ ପୁରାଇଲେ ସ‌ହଜରେ ସଂକ୍ରମଣ ହୁଏ । ଏହି ପୋକ ବୃହଦନ୍ତ୍ରରେ ବାସ କରନ୍ତି ଓ ଏହା ଲମ୍ବ ପ୍ରାୟ ୪ ସେ.ମି. । ଅଣୁବୀକ୍ଷଣ ଯନ୍ତ୍ର ତଳେ ମଳ ପରୀକ୍ଷା କଲାବେଳେ ଏହି ପୋକର ଅଣ୍ଡା ଦେଖିଲେ ରୋଗ ନିର୍ଣ୍ଣୟ କରାଯାଏ । ଏହି ଅଣ୍ଡାର ଆକାର ଦେଖିବାକୁ ବ୍ୟାରେଲ ଭଳି । ଉତ୍ତମରୁପେ ହାତ ଧୋଇବା ଓ ଖାଦ୍ୟ ରାନ୍ଧିବାଦ୍ୱାରା ଏହି ରୋଗକୁ ପ୍ରତିରୋଧ କରିହୁଏ । ଉତ୍ତମ ପରିମଳ ବ୍ୟବସ୍ଥାରେ ପରିସ୍କାର ପାଇଖାନା ବ୍ୟବ‌ହାର ଓ ପରିସ୍କାର ଜଳ ବ୍ୟବ‌ହାର ଅପରିହାର୍ଯ୍ୟ ଅଟେ । କୌଣସି ଇଲାକାରେ ଏହି ସଂକ୍ରମଣ ହେଉଥିଲେ ସେହି ସ୍ଥାନର ସମସ୍ତ ଲୋକଙ୍କୁ ନିୟମିତ ବ୍ୟବଧାନରେ ଏକାବେଳେକେ ଚିକିତ୍ସା କରାଯାଏ । ଆଲ୍‌ବେଣ୍ଡାଜୋଲ, ମେବେଣ୍ଡାଜୋଲ ବା ଆଇଭରମେକ୍‌ଟିନ ଔଷଧ ତିନି ଦିନ ଧରି ଦିଆଯାଏ । ଲୋକମାନେ ଚିକିତ୍ସା ପରେ ପୁନର୍ବାର ସଂକ୍ରମିତ ହୋଇପାରନ୍ତି । ପୃଥିବୀରେ ପ୍ରାୟ ୬୦୦ରୁ ୮୦୦ ନିୟୁତ ଲୋକ ହ୍ୱିପ୍‌ୱର୍ମ ଯୋଗୁ ସଂକ୍ରମିତ ହୁଅନ୍ତି । ଗ୍ରୀଷ୍ମମଣ୍ଡଳୀୟ ଦେଶମାନଙ୍କରେ ଏହା ଅତି ସାଧାରଣ ରୋଗ ହିସାବରେ ବିବେଚନା କରାଯାଏ । ବିକାଶଶୀଳ ଦେଶମାନଙ୍କରେ ଲୋକମାନଙ୍କର ଏହି ରୋଗ ସ‌ହ ହୁକ୍‌ୱର୍ମ ଓ ଆସ୍କାରିଆସିସ ମଧ୍ୟ ଥାଏ । ଏହି ରୋଗ ଅନେକ ଦେଶ ଉପରେ ଗଭୀର ଅର୍ଥନୈତିକ ପ୍ରଭାବ ପକାଏ । ଏହି ରୋଗ ବିରୁଦ୍ଧରେ ଟିକା ସୃଷ୍ଟି କରିବା ଉଦ୍ୟମ ଚାଲୁ ରହିଛି ।. ରହି ରୋଗ ଅବ‌ହେଳିତ ଗ୍ରୀଷ୍ମମଣ୍ଡଳୀୟ ରୋଗ ହିସାବରେ ପଞ୍ଜିକୃତ ହୋଇଛି ।
ବାଲ୍ମିକୀ ସଂସ୍କୃତ ସାହିତ୍ୟର ଅଗ୍ରଗଣ୍ୟ କବି ତଥା ସଂସ୍କୃତ ରାମାୟଣର ସ୍ରଷ୍ଟା । ରାମାୟଣ ମହାକାବ୍ୟରେ ଭଗବାନ ରାମଙ୍କ ଜୀବନ ମାଧ୍ୟମରେ ସେ ବିଶ୍ୱବାସୀଙ୍କୁ ମାନବ ଜୀବନର ସତ୍ୟ ତଥା କର୍ତ୍ତବ୍ୟ ବିଷୟରେ ଅବଗତ କରାଇଛନ୍ତି । ପ୍ରଥମ ସଂସ୍କୃତ ମହାକାବ୍ୟ ଭାବେ ରାମାୟଣ ଗ୍ରନ୍ଥ ରଚନା କରିଥିବରୁ ସେ ମଧ୍ୟ ଆଦିକବି ଭାବେ ଖ୍ୟାତ । ଜୀବନୀ ବାଲ୍ମିକୀଙ୍କ ଜନ୍ମ ସମ୍ବନ୍ଧରେ ସଠିକ ପ୍ରାମାଣିକ ତଥ୍ୟ ନାହିଁ । ତେବେ ବାଲ୍ମିକୀ ରାମାୟଣର ପ୍ରାଚୀନତା ବିଷୟରେ ଲବ୍ଧ ତଥ୍ୟ ହିଁ ବାଲ୍ମିକୀଙ୍କ ଜନ୍ମ ସମୟ ବିଷୟରେ ସମ୍ୟକ ତଥ୍ୟ ପ୍ରଦାନ କରେ । ବାଲ୍ମିକୀଙ୍କ ରଚିତ ରାମାୟଣ ମହାକାବ୍ୟ ସାତ କାଣ୍ଡ ବା ସାତ ଭାଗ ବିଶିଷ୍ଟ । ଉତ୍ତରା କାଣ୍ଡ ସହ ଏହା ପ୍ରାୟ ୨୪,୦୦୦ ଶ୍ଳୋକ ବିଶିଷ୍ଟ । ଐତିହାସିକଙ୍କ ମତରେ ରାମାୟଣର ରଚନା ଖ୍ରୀଷ୍ଟପୂର୍ବ ୫୦୦ରୁ ଖ୍ରୀଷ୍ଟପୂର୍ବ ୧୦୦ ମଧ୍ୟରେ । ରାମାୟଣ ମହାକାବ୍ୟ ବିଭିନ୍ନ ସମୟରେ ବିଭିନ୍ନ କବି ମାନଙ୍କଦ୍ୱାରା ପରିବର୍ତ୍ତିତ ତଥା ପରିବର୍ଦ୍ଧିତ ହୋଇଥିବାରୁ ଏହାର ମୂଳ କାବ୍ୟର ରଚନା କାଳ ତଥା ବାଲ୍ମିକୀଙ୍କ ଜନ୍ମ ସମୟ ସଠିକ ଭାବେ ନିରୂପଣ ହୋଇପାରିନାହିଁ । ଭାରତୀୟ ବଂଶୋଦ୍ଭବ ଇଂରାଜୀ ଲେଖକ ମେନେନ୍‌ଙ୍କ ମତରେ ବାଲ୍ମିକୀ ହେଉଛନ୍ତି ମାନବ ଇତିହାସର ପ୍ରଥମ କବି ଯେ କି ରାମାୟଣ କାଳରେ ହିଁ ପ୍ରଥ୍ମ ମହାକାବ୍ୟ ରାମାୟଣ ରଚନା କରିପାରିଥିଲେ । କଥିତ ଅଛି ବାଲ୍ମିକୀ ରାମଙ୍କୁ ସାକ୍ଷାତ କରିଛନ୍ତି ଏବଂ ସୀତାଙ୍କ ନିର୍ବାସନ କାଳରେ ତାଙ୍କୁ ନିଜ କୁଟୀରରେ ଆଶ୍ରୟ ପ୍ରଦାନ କରିଛନ୍ତି । ଏପରିକି, ସୀତାଙ୍କ ଯମଜ ପୁତ୍ର ଲବ ଓ କୁଶ ବାଲ୍ମିକୀଙ୍କଠାରୁ ରାମାୟଣ ଶୁଣି ଅଶ୍ୱମେଧ ଯଜ୍ଞ ସମୟରେ ରାମଙ୍କ ଦରବାରରେ ଗାନ କରିଛନ୍ତି, ରାମ ମଧ୍ୟ ଏହି ତଥ୍ୟ ସତ୍ୟ ବୋଲି ପ୍ରମାଣିତ କରିଛନ୍ତି । ଏହିପରି ଭାବରେ କେତେକଙ୍କ ମତରେ ବାଲ୍ମିକୀଙ୍କୁ ରାମଙ୍କ ସମସାମୟିକ ବୋଲି କୁହାଯାଇଛି । ଏକ କିମ୍ବଦନ୍ତୀ ଅନୁସାରେ ସୁମାଳୀ ନାମକ ବ୍ରାହ୍ମଣଙ୍କ ପୁତ୍ର ହେଉଛନ୍ତି ଅଗ୍ନି ଶର୍ମା । ଥରେ ଅଗ୍ନିଶର୍ମାଙ୍କର ଭେଟ ହୁଏ ଋଷି ନାରଦଙ୍କ ସହ । ଋଷି ନାରଦଙ୍କ କଥାରେ ନିଜ କର୍ତ୍ତବ୍ୟ ବିଷୟରେ ଜାଣି ଋଷିଙ୍କ ଆଦେଶରେ ସେ ମରା ଶବ୍ଦ ଉଚ୍ଚରଣ ପୂର୍ବକ ବର୍ଷ ବର୍ଷ ଧରି ତପସ୍ୟା କରିବାକୁ ଲାଗିଲେ । ପରବର୍ତ୍ତୀ ସମୟରେ ତପସିଦ୍ଧି ଫଳରେ ଏହି ମରା ଶବ୍ଦ ରାମ ଶବ୍ଦରେ ପରିବର୍ତ୍ତିତ ହୋଇଯାଇଛି ଏବଂ ଅଗ୍ନିଶର୍ମା ବାଲ୍ମିକୀ ନାମରେ ପ୍ରସିଦ୍ଧି ଲାଭ କରିଛନ୍ତି । ପ୍ରଥମ ଶ୍ଳୋକ ବାଲ୍ମିକୀ ତାଙ୍କ ଶିଷ୍ୟଙ୍କ ସହ ନିତ୍ୟକର୍ମ ସମାପନ ନିମିତ୍ତ ଗଙ୍ଗା ନଦୀ ଅଭିମୁଖେ ଯାଉଥାନ୍ତି । ବାଟରେ ତମସା ଝରଣାର ନିର୍ମଳ ଜଳ ଦେଖି ସେଠାରେ ଗାଧୋଇ ବାକୁ ଇଛା ପ୍ରକାଶ କଲେ । ଏହି ସଯୟରେ ସେ ଦେଖିଲେ ମୈଥୁନ ରତ ଏକ ସାରସ ଯୋଡ଼ାକୁ ବ୍ୟାଧଟିଏ ଶର ମାରନ୍ତେ ପୁରୁଷ ପକ୍ଷିଟି ନିହତ ହେଲା । ଏଥିରେ ବ୍ୟଥିତ ହୋଇ ମାତା ସାରସ ପକ୍ଷିଟି ବିଳାପ କରିବାରେ ଲାଗିଲା । ଏହି ଶୋକ ସନ୍ତପ୍ତ ଦୃଶ୍ୟରେ ଅତ୍ୟନ୍ତ ମର୍ମାହତ ବାଲ୍ମିକୀଙ୍କ ମୁହଁରୁ ଏହି ଶ୍ଳୋକ ବାହାରି ଆସିଲା ।                          ।                         ' ଅର୍ଥ: ହେ ନିଷାଦ, ତୁମକୁ ଅନନ୍ତ କାଳ ପର୍ଯ୍ୟନ୍ତ ଶାନ୍ତି (ପ୍ରତିଷ୍ଠା) ମିଳିବ ନାହିଁ, କାରଣ ତୁମେ ପ୍ରଣୟ କ୍ରୀଡାରେ ଲିପ୍ତ ସାରସ ପକ୍ଷୀ ଯୋଡାରୁ ଗୋଟିକର ହତ୍ୟା କରିଦେଲ ଏହାହିଁ ସସ୍କୃତ ସାହିତ୍ୟର ପ୍ରଥମ ଶ୍ଳୋକ ବୋଲି କୁହାଯାଏ  । ଅତଏବ ରାମାୟଣ ପ୍ରଥମ ମହାକାବ୍ୟ ଏବଂ ବାଲ୍ମିକୀ ହେଉଛନ୍ତି ଆଦିକବି ।
ବିଜେପୁର, ଭାରତୀୟ ରାଜ୍ୟ ଓଡ଼ିଶାର ବରଗଡ଼ ଜିଲ୍ଲାର ଏକ ସହର ଓ ବ୍ଲକ ଅଞ୍ଚଳ । ଏଠାରେ ବହୁ ସଂଖ୍ୟାରେ ଅନୁସୂଚିତ ଜାତି ଓ ଉପଜାତିର ଆଦିବାସୀଙ୍କ ସହ ଅନ୍ୟ ପଛୁଆ ଶ୍ରେଣୀର ଲୋକ ବସବାସ କରନ୍ତି ଓ ସେମାନଙ୍କ ମୁଖ୍ୟ ଜୀବିକା କୃଷି । ଭୌଗୋଳିକ ଅବସ୍ଥିତି ବିଜେପୁରର ଭୌଗୋଳିକ ଅବସ୍ଥିତି 21.12  83.28  ଠାରେ । ଏହା ସମୁଦ୍ରପତ୍ତାନଠାରୁ ୧୮୯ମିଟର ଉପରେ ରହିଛି । ଜିଲ୍ଲା ମୁଖ୍ୟାଳୟଠାରୁ ଏହାର ଦୁରତ୍ୱ ୨୬ କିଲୋମିଟର ହେଇଥିବାବେଳେ ଏହାର ଜନଘନତ୍ୱ ସାଧାରଣ ଭାବେ ଅଧିକ ରହିଥାଏ । ଜଳସେଚନର ସୁବିଧା ପର୍ଯ୍ୟାପ୍ତ ଭାବରେ ନଥିବା ଏହି ଅଞ୍ଚଳ ମରୁଡି ପ୍ରବଣ । ଏଠାରେ ପୃଷ୍ଟିକର ଖାଦ୍ୟ ଅଭାବରୁ ଶିଶୁ ମୃତ୍ୟୁ ହାର ପ୍ରତି ୧,୦୦୦ରେ ୧୧୮ ହେଇଥାଏ । ଇତିହାସ ବିଜେପୁର ସ୍ୱାଧୀନତା ପୂର୍ବରୁ ଏକ ଜମିଦାରୀ ରାଜ୍ୟ ଥିଲା । ଏହାକୁ ଉତ୍ତର ବାଇଶି କୁହାଯାଉଥିଲା । ଏଠାରେ ଶାଲ, ପୋଷାକ ଓ ହତତନ୍ତ୍ର ଲୁଗାର ଉତ୍ପାଦନ ବହୁ ପରିମାଣରେ ହଉଥିଲା । ଏହା ଆଗରୁ ଗୋଣ୍ଡ ଜାତିର ଶାସକମାନଙ୍କ ଅଧୀନରେ ଥିଲା । ପରେ ସମ୍ବଲପୁରର ରାଜା ଜଣେ କୁଳିତା ଜାତିର ବ୍ୟକ୍ତିଙ୍କୁ ଏହାର ଜମିଦାରୀ ପ୍ରଦାନ କରିଥିଲେ । ପରେ ବ୍ରିଟିଶ ଅମଳରେ ତାଙ୍କୁ ତାହା ୧୮୬୩ ମସିହାରେ  "ଗଡ଼ତିଆ"  ଉପାଧି ସହ ପ୍ରଦାନ କରାଯାଇଥିଲା । ପ୍ରକୃତି ବିଜେପୁରର ଜଳବାୟୁ ଆର୍ଦ୍ର ଓ ସେଠାରେ ଅଧିକାଂଶ ଜମି ଚାଷ ଅଞ୍ଚଳ । ସେଠାରେ କିଛି ପରିମାଣରେ ଆର୍ଦ୍ର ଜଙ୍ଗଲ ରହିଛି । ପ୍ରକୃତିକ ବିପର୍ଯ୍ୟୟ ବିଜେପୁର ଅଞ୍ଚଳ ଭୂମିକମ୍ପ ପ୍ରବଣ ଅଞ୍ଚଳ ସମୂହ ଭିତରେ ରହିଛି । ଏଠାରେ ବନ୍ୟାର ସମ୍ଭାବନା କମ ରହିଥିବା ବେଳେ ବାତ୍ୟାର ସମ୍ଭାବନା ମଧ୍ୟ କମ । ଜନ ସଂଖ୍ୟା ୨୦୧୧ ମସିହା ଜନଗଣନାରେ ବିଜେପୁରର ଜନସଂଖ୍ୟା ୬,୯୨୨ ଥିଲା । ଏଥି ମଧ୍ୟରୁ ପୁରୁଷ ସଂଖ୍ୟା ୩୪୩୭ ଥିଲା ବେଳେ ମହିଳା ସଂଖ୍ୟା ୩୪୮୫ ଥିଲା । ଏଠାର ସାକ୍ଷରତା ହାର ୭୨.୮୭% ଯାହା ଜାତୀୟ ହାରଠାରୁ ଅଧିକ । ୬ ବର୍ଷରୁ କମ ସଂଖ୍ୟା ୧୦.୨୭%ରହିଥିଲା । ଏଠାରେ ବିଶେଷ ସଂଖ୍ୟାରେ ଆଗ୍ରିଆ ଜାତିର ଲୋକ ରହିଥାନ୍ତି । ସେମାନେ ବହୁ ପୁରାତନ କାଳରୁ ମୋଗଲ ସମୟରେ ଆଗ୍ରାରୁ ଆସିଥିଲେ । ମୁଖ୍ଯତଃ ଲୋକମାନେ ଚାଷ କାମରେ ଥିବା ବେଳେ କିଛି ଲୋକ ବିଭିନ୍ନ ବ୍ୟବସାୟରେ ଲିପ୍ତ ରହନ୍ତି । ଏଠାରେ କଥିତ ଭାଷା ସମ୍ବଲପୁରୀ । ସଂସ୍କୃତି ନୂଆଖାଇ ଏଠାର ମୁଖ୍ୟ ପର୍ବ । ରାମଲିଳା ଓ ଧନୁଯାତ୍ରା ମଧ୍ୟ ଏଠାରେ ପାଳନ କରାଯାଏ । ଅର୍ଥନୈତିକ ଅବସ୍ଥା କୃଷି ଏଠାରେ ମୁଖ୍ୟ ଜୀବିକା ହେଇଥିବାରୁ ଫସଲ ଅମଳ ଉପରେ ଲୋକଙ୍କ ସ୍ଥିତି ନିର୍ଭରଶୀଳ । ତେବେ ଏଠାରେ ସମ୍ବଲପୁରୀ ବସ୍ତ୍ରର ବୟନ ଓ ବ୍ୟବସାୟ ମଧ୍ୟ ବହୁଳ ପରିମାଣରେ ହେଇ ଅନେକ ଲୋକଙ୍କୁ ଜୀବିକା ଦେଇ ଥାଏ । ଉଲ୍ଲେଖ ଯୋଗ୍ୟ କଥା ଏହା ଯେ ବହୁ ପ୍ରାଚୀନ କାଳରୁ ସମ୍ବଲପୁରୀ ହସ୍ତତନ୍ତ୍ର ବସ୍ତ୍ରର ବୟନ ପ୍ରଣାଳୀ ଏହି ବିଜେପୁରରୁ ଆରମ୍ଭ ହେଇଥିଲା । ଶିକ୍ଷାନୁଷ୍ଠାନ ବିଜେପୁରଠାରେ ପର୍ଯ୍ୟାପ୍ତ ସଂଖ୍ୟାରେ ସ୍କୁଲ ତଥା ଏକ ପ୍ରତିଷ୍ଠିତ ଡିଗ୍ରୀ କଲେଜ ରହିଛି । ଏହା ସହ ଏଠାରେ ଆନନ୍ଦ ମାର୍ଗ ଦ୍ୱାରା ପରିଚାଳିତ ସ୍କୁଲ ମଧ୍ୟ ରହିଛି । ସ୍ୱାଧୀନତା ସଂଗ୍ରାମରେ ବିଜେପୁରର ଅବଦାନ ପଶ୍ଚିମ ଓଡ଼ିଶାର ମଦର ଟେରେସା କୁହାଯାଉଥିବା ସ୍ୱାଧୀନତା ସଂଗ୍ରାମୀ ତଥା ସମାଜସେବିକା ପାର୍ବତୀ ଗିରି, ଏଠାରେ ସ୍ୱାଧୀନତା ସଂଗ୍ରାମ ସମୟରେ ଉଲ୍ଲେଖନୀୟ ଅବଦାନ ଦେବା ସହ ସାରା ପଶ୍ଚିମ ଓଡ଼ିଶାରେ ଦିନ ଦରିଦ୍ର ଓ ଅସହାୟମାନଙ୍କ ସେବା ପାଇଁ କାର୍ଯ୍ୟ କରିଥିଲେ । ସେ ମହାତ୍ମା ଗାନ୍ଧୀଙ୍କ ସହ ମିଶି ଏହି ଅଞ୍ଚଳରେ ଅସହଯୋଗ ଆନ୍ଦୋଳନକୁ ଆଗେଇ ନେଇ କାରାବରଣ କରିଥିଲେ । ପାଇକମାଳାଞ୍ଚଳରେ ତାଙ୍କ ପ୍ରତିଷ୍ଠିତ ଅନାଥାଶ୍ରମ ଏହି ଅଞ୍ଚଳର ଅନାଥ ଶିଶୁଙ୍କୁ ନିଜ ଗୋଦାରେ ଠିଆ ହେବାକୁ ପ୍ରସ୍ତୁତ କରିଥାଏ ।
ଡହଗାଁ, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୫୩ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ନାରସାରାଓପେଟ୍ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଗୁନ୍ତୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାରସାରାଓପେଟ୍ ୧୬.୨୩୪୭ ଉତ୍ତର ଅକ୍ଷାଂଶ ଓ ୮୦.୦୪୭୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାରସାରାଓପେଟ୍ ସହରର ମୋଟ ଜନସଂଖ୍ୟା ୯୫୦୦୨ ଅଟେ । ସେଥି ମଧ୍ୟରୁ ୫୦.୪୫% ଜଣ ପରୁଷ ହୋଇଥିବା ବେଳେ ୪୯.୫୫% ଜଣ ନାରୀ ଅଟନ୍ତି । ନାରସାରାଓପେଟ୍ର ସାକ୍ଷରତା ହାର ୬୪.୫୦% ଅଟେ । ଏହା ଜାତୀୟ ହାରଠାରୁ ୦.୩୪% ପ୍ରତିଶତ ଅଧିକ ଅଟେ । ସେଥିରୁ ୩୬.୧୨% ପ୍ରତିଶତ ପୁରୁଷ ଓ ୨୮.୩୭% ନାରୀ ଅଟନ୍ତି । ୧୧.୦୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ନାରସାରାଓପେଟ୍ର ସରକାରୀ ଭାଷା ଅଟେ ।
ଟିରୋଫିବାନ, ଏକ ବେପାର ନାମ ଆଗ୍ରାଷ୍ଟାଟ, ହେଉଛି ଏକ ପ୍ଲାଟେଲଟବିରୋଧୀ  (ଆଣ୍ଟିପ୍ଲାଲେଟ୍) ଔଷଧ ଯାହା ଅସ୍ଥିର ଆଞ୍ଜିନା କିମ୍ବା ଅଣ- ଏସଟି-ସେଗମେଣ୍ଟ-ଉଚ୍ଚତା ଏମଆଇ  ହୃଦ୍‌ଘାତ ର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଅନ୍ୟାନ୍ୟ ଔଷଧ ସହିତ ଏକତ୍ର ଦିଆଯାଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଔଷଧ ପ୍ରଭାବ ଦ୍ରୁତ ଗତିରେ ଆରମ୍ଭ ହୁଏ ଏବଂ ୮ ଘଣ୍ଟା ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, ଧୀର ହୃଦସ୍ପନ୍ଦନ, ଫୁଲା ଏବଂ ମୁଣ୍ଡ ବୁଲାଇବା ଇତ୍ୟାଦି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ କମ୍ ପ୍ଲାଲେଟ୍ ସ୍ତର ହୋଇପାରେ । ଏହା ଗ୍ଲାଇକୋପ୍ରୋଟେନ୍ ୨ବି/୩ଏ  ଇନହିବିଟର ଶ୍ରେଣୀର ଔଷଧ ଅଟେ ଏବଂ ଏକତ୍ର ଜମିବା ପାଇଁ ପ୍ଲାଟେଲେଟ ସାମୟିକ ଭାବରେ ପ୍ରତିରୋଧ କରି କାର୍ଯ୍ୟକ୍ଷମ ହୁଏ । ୧୯୯୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟିରୋଫିବାନ ଅନୁମୋଦିତ ହୋଇଥିଲା । ଏହାଏକ ଜେନେରିକ୍ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୨.୫ ମିଗ୍ରା ବିଶିଷ୍ଟ ଏକ ଭାଏଲର ମୂଲ୍ୟ ପ୍ରାୟ ୧୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୨୦୨୧ ସୁଦ୍ଧା ପ୍ରାୟ 260 ଡଲାର ଥିଲା ।
ଗଡ଼ସ ଓନ ପିପୁଲ   ହେଉଛି ଓଡ଼ିଶା ରାଜ୍ୟ ପର୍ଯ୍ୟଟନ ବିଭାଗ ପ୍ରସ୍ତୁତ ନବକଳେବର ଉପରେ ଆଧାରିତ ଏକ ପ୍ରାମାଣିକ ବୃତ୍ତଚିତ୍ର । ଅକ୍ଷୟ ପରିଜା ପ୍ରଡକ୍ସନରେ ନିର୍ମିତ ଏହି ଡକୁମେଣ୍ଟାରୀକୁ ପଦ୍ମଶ୍ରୀ ନୀଳମାଧବ ପଣ୍ଡା ନିର୍ଦ୍ଦେଶନା ଦେଇଥିଲେ । ଭୁବନେଶ୍ୱରସ୍ଥିତ ଆଇନକ୍ସ, ଭବାନୀ ମଲରେ ଏହାର ପ୍ରଥମ ପ୍ରଦର୍ଶନ ହୋଇଥିଲା । ୨୦୧୬ ଏପ୍ରିଲ ୮ରେ ମସିହାରେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କଦ୍ୱାରା ଏହା ଉନ୍ମୋଚିତ ହୋଇଥିଲା । ଏହି ଚଳଚ୍ଚିତ୍ରର ଦୈର୍ଘ୍ୟ ମାତ୍ର ୭୮ମିନିଟ । ଏଥିରେ ଅମିତାଭ ବଚ୍ଚନଙ୍କ କଣ୍ଠ ସ୍ୱର ମୁଖ୍ୟ ଆକର୍ଷଣ ହେବ । ୨୦୧୬ ମସିହା ମଇ ମାସରେ କାନ୍ସ ଚଳଚ୍ଚିତ୍ର ଉତ୍ସବ  (କାନ୍ସ ଫିଲ୍ମ ଫେଷ୍ଟିଭାଲ)ରେ ପ୍ରଦର୍ଶିତ ହୋଇଥିଲା  । ଆଗାମୀ ଦିନରେ ବିଦେଶରେ ଅନେକ ଚଳଚ୍ଚିତ୍ର ପ୍ରଦର୍ଶନୀମାନଙ୍କରେ ପ୍ରଦର୍ଶନ କରିବାକୁ ରାଜ୍ୟ ପର୍ଯ୍ୟଟନ ବିଭାଗ ଲକ୍ଷ୍ୟ ରଖିଛି ।
ତମସା ତୀରେ ୧୯୯୧ ମସିହାରେ ଡିଡି ଓଡ଼ିଆରେ ପ୍ରସାରିତ ହୋଇଥିବା ଏକ ଓଡ଼ିଆ ଟେଲି ଫିଲ୍ମ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସମ୍ପଦ ମହାପାତ୍ର ।
ମାମିନା  (ଜନ୍ମ ନାମ ଜ୍ୟୋତ୍ସ୍ନା ଶତପଥୀ) ଜଣେ ଓଡ଼ିଆ କଥାଚିତ୍ର ଜଗତର ଅଭିନେତ୍ରୀ ଥିଲେ  । ଅଭିନେତ୍ରୀ ରୁକ୍ମଣୀ ଦେବୀଙ୍କ ପ୍ରେରଣାରେ, ୧୯୭୮ ମସିହାରେ ସେ ଗୌରୀ କଥାଚିତ୍ରରୁ ନିଜ ଅଭିନୟ ଜୀବନ ଆରମ୍ଭ କରିଥିଲେ । ୨୦୧୪ ମସିହା ଡିସେମ୍ବର ୮ ତାରିଖରେ ତାଙ୍କର ଦେହାନ୍ତ ହୋଇଥିଲା ।
ଛାଞ୍ଚ: ଚିରିମିରି କୋଇଲାଖଣି ଭାରତୀୟ ରାଜ୍ୟ ଛତିଶଗଦର କୋରିୟାଜିଲ୍ଲାରେ ମହାନଦୀର ଶାଖା ନଦୀ ହାସଦେଓ ନଦୀର ଉପତ୍ୟକାରେ ଅବସ୍ଥିତ । ଅନ୍ୟ କୋଇଲାଖଣି ସମୂହ ଏହି ଉପତ୍ୟକା ଅଞ୍ଚଳରେ ଅନ୍ୟ କେତେକ କୋଇଲାଖଣିଗୁଡ଼ିକ ମଧ୍ୟ ଅଛି । ସୋହାଗପୁର କୋଇଲା ଖଣି ଏଠାରୁ ୧୪ କିଲୋମିଟର ଦୂରରେ ଅବସ୍ଥିତ । ଏହା ସହ ଝିଲିମିଲି କୋଇଲାଖଣି , ୪୮ କିଲୋମିଟର ଦୂରରେ ଥିବା ବେଳେ ସୋନହାଟ କୋଇଲାଖାଣି ଚିରିମିରିର ଉତ୍ତର ପୂର୍ବ ଦିଗରେ ରହିଛି । ଇତିହାସ ଟାଟା ଲୌହ ଓ ଇସ୍ପାତ ଉଦ୍ଯୋଗ କମ୍ପାନୀ ଏଠାରେ କୋଇଲାର ସନ୍ଧାନ କାର୍ଯ୍ୟ କରିଥିଲେ ମଧ୍ୟ ମିନିଙ୍ଗ କାମ କରି ନ ଥିଲେ । କିରିମିରି କୋଳିଆରୀ ୧୯୩୦ରେ ଆରମ୍ଭ ହେଲା ଓ ଉତ୍ପାଦନ ୧୯୩୨ରେ ହେଲା । ଏହା ପରେ ସନ୍ନିକଟସ୍ଥ ଅନ୍ୟ ଖଣିଗୁଡ଼ିକ ଆରମ୍ଭ ହେଲା ପରେ ଉପ୍ପଦନ ୧୯୩୩ରେ ୨୬୪,୦୦୦ ଟନ ସ୍ଥାନରେ ୧୦୯୦ରେ ୩,୧୬୪,୫୦୦ ଟନ ଫଞ୍ଚି ଗଲା । ଏହ କୋଇଲାଖଣି ବେସରକାରୀ ଉଦ୍ୟମ ଓ ମାଲିକାନାରେ ଚାଲିଆସୁଥିବା ବେଳେ ୧୯୭୩ରେ ଏହା ଜାତୀୟକରଣ ହେଲା । ମୁଖ୍ଯତଃ ଭୂମିତଳ ଖଦାନଗୁଡ଼ିକ ଥାଇ କିଛି ସ୍ଥାନରେ ଓପନ -କାସ୍ଟ ଖାଦାନ ମଧ୍ୟ ରହିଛି । ୧୨୫ ବର୍ଗକିଲୋମିଟର ଯାଏ ବ୍ୟାପ୍ତ ଏହି କୋଇଲାଖଣି ଅଞ୍ଚଳରେ ୩୧୨.୧୧ ମିଲିୟନ ଟନ କୋଇଲା ଥିବାର ଆକଳନ କରା ଯାଇଛି । ଭୌଗୋଳିକ ସର୍ଭେ ବିଭାଗଦ୍ୱାରା କରାଯାଇଥିବା ସର୍ଭେରେ ଚିରିମିରିରେ ନନ - କୋକିଙ୍ଗ ଜାତୀୟ କୋଇଲା ୩୦୦ ମିଟର ଗଭୀରକୁ ରହିଛି ଓ ପ୍ରାୟ ୩୬୨ .୧୬ ମିଲିୟନ ଟନ କୋଇଲା ଅଛି । ୧୯୩୯ରେ ଅନୁପୁର-ଚିରିମିରି ବ୍ରାଞ୍ଚ ଲାଇନଦ୍ୱାରା ରେଳପଥରେ ଚିରିମିରି ଅନୁପୁର ସଙ୍ଗେ ସଂଯୋଗ ହେଇଥିଲା ।
ଚର୍ଚ୍ଚିକା ମନ୍ଦିର କଟକ ଜିଲ୍ଲାର, ବାଙ୍କୀ ସହରରେ ଥିବା ଏକ ପ୍ରାଚୀନ ଶକ୍ତି ପୀଠ । ଏହି ଶକ୍ତିପୀଠଟି ରେଣୁକା ନଦୀ କୂଳରେ ଥିବା ଋଚିକ ପର୍ବତରେ ଅବସ୍ଥିତ । ଏହାର ଅଧିଷ୍ଠାତ୍ରୀ ଦେବୀ ହେଉଛନ୍ତି  "ମା"  ଚର୍ଚ୍ଚିକା ଠାକୁରାଣୀ । ଚର୍ଚ୍ଚିକାଙ୍କ ମୂର୍ତ୍ତିଟି ପର୍ଶୁରାମଙ୍କଦ୍ୱାରା ତିଆରି କରାଯାଇଥିବା ବିଶ୍ୱାସ କରାଯାଏ । ମହାନଦୀ କୂଳରେ ଅଷ୍ଟଭୁଜା ଚାମୁଣ୍ଡା ରୂପରେ ପୂଜା ପାଉଛନ୍ତି ମା  ଚର୍ଚ୍ଚିକା ଅଷ୍ଟଭୁଜରେ ମା  ଧାରଣ କରିଛନ୍ତି ଖଡ୍ଗ, ତ୍ରିଶୂଳ, ସର୍ପ, ଅଙ୍କୁଶ, ଅକ୍ଷମାଳ, ଛିନ୍ନମସ୍ତକ ଓ ଡମ୍ବରୁ ପୁଣି ଗୋଟିଏ ହାତର କନିଷ୍ଠ ଅଙ୍ଗୁଳିକୁ କାମୁଡ଼ି ଧରିଛନ୍ତି ଦନ୍ତରେ ତାଙ୍କ ଗ୍ରୀବାରେ ନରମୁଣ୍ଡ ମାଳା ପଡ଼ିଥିବାରୁ ଏବଂ ସେ ଉଲଂଗୀ ହୋଇ ଶବ ଉପରେ ଉପବିଷ୍ଟ ହୋଇଥିବାରୁ ତାଙ୍କୁ ଚାମୁଣ୍ଡା ଭାବେ ଗ୍ରହଣ କରାଯାଇଛି ମା  ଚର୍ଚ୍ଚିକାଙ୍କ ପୀଠରେ ମହାଷ୍ଟମୀ ଓ ମହା ନବମୀରେ ବଳି ପରମ୍ପରା ପ୍ରଚଳିତ ମନ୍ଦିର ବେଢାରେ ପୂଜା ପାଉଥିବା ମା  ମଙ୍ଗଳାଙ୍କ ନିକଟରେ ପଶୁବଳି ଦିଆଯିବା ପରେ ବଳିପଶୁର କଟାମୁଣ୍ଡ ଓ ରକ୍ତକୁ କିଛି ମାଟି ପାତ୍ରରେ ସଂଗ୍ରହ କରି ଚର୍ଚ୍ଚିକାଙ୍କୁ ଅର୍ପଣ କରାଯାଏ ରାଜଗୁରୁମାନେ ଏଠାରେ ଶାରଦୀୟ ଷୋଳପୂଜା ସମ୍ପାଦନ କରିଥାନ୍ତି ଏଠାରେ ଠାକୁରାଣୀଙ୍କ ଗମ୍ଭୀରା ଭିତରକୁ ସର୍ବସାଧାରଣ ପ୍ରବେଶ ସଂପୂର୍ଣ୍ଣ ମନା କେବଳ ପୁରୀର ଗଜପତି ମହାରାଜା, ବାଙ୍କୀ ରାଜା ଏବଂ ମନ୍ଦିର ସହ ସଂପୃକ୍ତ ସେବାୟତମାନେ ଗମ୍ଭୀରା ଭିତରକୁ ଯାଇଥାନ୍ତି ଦେବୀ ଚର୍ଚ୍ଚିକାଙ୍କ ପାଖରେ ବର୍ଷର ତିନି ମାସ କାର୍ତ୍ତିକ, ମାଘ ଓ ବୈଶାଖରେ ଆମିଷ ଭୋଗ ନିଷିଦ୍ଧ । ଅନ୍ୟ ମାସ ଗୁଡିକରେ କେବଳ ଗୁରୁବାର ଛାଡ଼ି ଅନ୍ୟ ଦିନ ଗୁଡ଼ିକରେ ଆମିଷ ଭୋଗ ହୋଇଥାଏ । କିନ୍ତୁ ଶାରଦୀୟ ପୂଜାରେ ମୂଳାଷଷ୍ଠୀଠାରୁ ଷୋଳ ପୂଜା ମଧ୍ୟରେ ପ୍ରତ୍ୟେକ ଦିନ ଆମିଷ ଭୋଗ ହେବାର ବିଧି ବ୍ୟବସ୍ଥା ରହିଛି ।
ବ୍ରହ୍ମାନନ୍ଦ ସାମଲ ଜଣେ ଓଡ଼ିଆ ଯାତ୍ରା କଳାକାର । ଜୀବନୀ ପାରିବାରିକ ଓ ପ୍ରାରମ୍ଭିକ ଜୀବନ କେନ୍ଦ୍ରାପଡ଼ା ଜିଲ୍ଲା ଡେରାବିଶ ଥାନା ଅଧୀନ ବିଭୂତିପଡ଼ା ଗ୍ରାମରେ ସାମଲ ଜନ୍ମଲାଭ କରିଥିଲେ । ମାଟ୍ରିକ ପାସ କରିବା ପରେ ସାମଲ ଭାରତୀୟ ନୌସେନାରେ ଚାକିରି ପାଇଁ ମନୋନୀତ ହୋଇଥିଲେ । ପ୍ରଥମେ ତାଙ୍କୁ ପରିବାର ତରଫରୁ ସେନାରେ ଯୋଗ ଦେବା ପାଇଁ ବାହାରକୁ ଛାଡ଼ିବାକୁ ରାଜି ହୋଇନଥିଲେ । ଏଥି ପାଇଁ ଯାତ୍ରା ଜଗତରେ ଯୋଗଦେଇଥିଲେ । ପେଷା ୧୯୭୫ ମସିହାରେ ସାମଲ ଭଦ୍ରକ ଜିଲ୍ଲାର ବୃନ୍ଦାବତୀ ଅପେରାରେ ପ୍ରଥମେ ନାୟକ ଭାବେ ନିଜର ପେଷାଗତ ଜୀବନ ଆରମ୍ଭ କରିଥିଲେ ଯୋଗ ଦେଇଥିଲେ । ପରେ ସେ ଜଟାଧାରୀ ଗଣନାଟ୍ୟ, ସାରସ୍ୱତ୍ୱ ଅପେରା, ବାଣେଶ୍ୱରୀ ଗଣନାଟ୍ୟ, ଶିବାନୀ ଗଣନାଟ୍ୟ, ତ୍ରିନାଥ ଗଣନାଟ୍ୟ ସୋନାଲି ଗଣନାଟ୍ୟ, ପାର୍ବତୀ ଗଣନାଟ୍ୟରେ ଯୋଗଦେଇ ଅଭିନୟ କରିଥିଲେ । ବାଣେଶ୍ୱରୀ ଗଣନାଟ୍ୟର  "ଗଙ୍ଗା ନୁହେଁ କଳଙ୍କିନୀ 'ରେ ଯୋଗୀ, ରୁକ୍ମିଣୀ ଗଣନାଟ୍ୟର  "ଅପାକୁ ସୁନ୍ଦର ରୁପା ପାଉଁଜି 'ରେ ବିଜୟ ପ୍ରଧାନ, ତ୍ରିନାଥ ଗଣନାଟ୍ୟର  "ବରଷା ରାଣୀର ଭିଜା ଓଢ଼ଣୀ" ରେ କୃଷ୍ଣ ଚରିତ୍ରରେ ସାମଲ ଅଭିନୟ କରିଥିଲେ । ସେ ଜଣେ ଯାତ୍ରା ନାୟକ ଭାବେ । ନାୟକ ବାଦ ସେ ଚରିତ୍ର ଅଭିନେତା ତଥା ବାପା ଚରିତ୍ରରେ ଅଧିକ ଅଭିନୟ କରିଛନ୍ତି । ସେ ଅଧୁନା ଇଷ୍ଟର୍ଣ ରେଡ୍ ଯାତ୍ରା ଦଳରେ ଅଭିନୟ କରୁଛନ୍ତି । ଏହି ଦଳରେ ଯୋଗ ଦେଇ ସେ  "ମୁଁ ତୋର କ 'ଣ ହେବି' ରେ ପୁଲିସ ଇନିସ୍‍ପେକ୍ଟର୍‍ ଓ  "ଅାମ ଜଗନ୍ନାଥ ଖାଣ୍ଟି ଓଡ଼ିଅା" ରେ ଇସ୍‍ମାଇଲ୍‍ ଖାଁ,  "କୋଟିଏ ଝିଅରେ ଗୋଟିଏ ତୁ" ରେ ଠାକୁର ସାହେବ,  "ଗାନ୍ଧୀ ଫେରୁଛନ୍ତି" ରେ ଈଶ୍ୱର ସାଅାନ୍ତରା,  "ଅହ୍ୟ ସୁଲକ୍ଷଣୀ" ରେ ମାୟାଧର,  "ମୋଷ୍ଟ୍ ‍ ଓ୍ୱାଣ୍ଟେଡ୍‍ କ୍ରାନ୍ତି ମିଶ୍ର "ରେ ମାଷ୍ଟର୍ କୃପାସିନ୍ଧୁ ଚରିତ୍ରରେ ଅଭିନୟ କରିଛନ୍ତି । ସେ ତୁଳସୀ ଗଣନାଟ୍ୟ ମଧ୍ୟ ଅଭିନୟ କରିଛନ୍ତି । ୨୦୧୪ରେ  "ଚୁପ୍ ‍ଚାପ୍‍ ରାତି ଟୁପ୍‍ଟାପ୍‍ କଥା "ରେ କମଳଲୋଚନ, " ଅାସିଛି ମଙ୍ଗଳ ଗ୍ରହର ଝିଅ "ରେ ରୁଦ୍ରପ୍ରସାଦ ସାମନ୍ତରାୟ, " ବାସନ୍ତୀର ଚିଠି ମୁଖ୍ୟମନ୍ତ୍ରୀଙ୍କୁ 'ରେ ମଧୁ ମହାପାତ୍ର,  "ଲେଡି ଡନ୍ ‍ 'ରେ କୃତିବାସ କରଶର୍ମା ଚରିତ୍ରରେ ଅଭିନୟ କରିଥିଲେ । ସମ୍ମାନ ସଂସ୍କୃତି ବିଭାଗ, ଓଡ଼ିଶା ପକ୍ଷରୁ ଅନୁଷ୍ଠିତ ଯାତ୍ରା ମହୋତ୍ସବରେ ସାମଲ ଶ୍ରେଷ୍ଠ ଅଭିନେତା ଭାବେ ପୁରସ୍କୃତ ହୋଇଥିଲେ । ସେ ପଞ୍ଚସଖା ଯାତ୍ରା ଏକାଡେମି ପକ୍ଷରୁ ପୂର୍ଣ୍ଣଚନ୍ଦ୍ର ଦାସ ଯାତ୍ରା କଳା ସମ୍ମାନରେ ସମ୍ମାନିତ ହେବାକୁ ମନୋନୀତ ହୋଇଛନ୍ତି ।
ୟଦାଗିରିଗୁଟ୍ଟା ଯାଦଦ୍ରି ନାମରେ ମଧ୍ୟ ପରିଚିତ , ଭାରତୀୟ ରାଜ୍ୟ ତେଲେଙ୍ଗନାର ଯଦାଗିରି ଭୁବନଗିରି ଜିଲ୍ଲାରେ ଥିବା ଏକ ହିନ୍ଦୁ ମନ୍ଦିର । ଏହା ଏକ ପାହାଡ ଉପରେ ଅବସ୍ଥିତ । ଏଠାରେ ଭଗବାନ ବିଷ୍ଣୁଙ୍କ ନରସିଂହ ଅବତାର ଆରାଧ୍ୟ ଦେବତା ଭାବରେ ପୂଜିତ ହୁଅନ୍ତି । ଇତିହାସ ସନ୍ଥ ଯାଦବ ଏଠାରେ ଭଗବାନ ବିଷ୍ଣୁଙ୍କୁ ତାଙ୍କର 3 ତୀ ଅବତାରରେ ଦର୍ଶନା ଦେବାକୁ ତପସ୍ୟା କରିଥିଲେ । ସେ ଭଗବାନଙ୍କୁ ଜ୍ୱାଳା ନରସିଂହ , ଗନ୍ଧଭେରେନ୍ଦ୍ର ନରସିଂହ ଓ ଯୋଗାଣନ୍ଦ ନରସିଂହ ଭାବରେ ଏହି ପର୍ବତରେ ଆସ୍ଥାନ କରି ରହିବାକୁ ଅନୁରୋଧ କରିଥିଲେ । ତାଙ୍କ ନାମାନୁସାରେ ଏଠାରେ ଲକ୍ଷ୍ମୀ ନର ସିଂହ ଦେବା ମନ୍ଦିର ନିର୍ମିତ ହେଲା ଓ ସ୍ଥାନକୁ ୟଦାଗିରି କୁହାଗଲା । ଏଠାରେ ଏକ ବିଶାଳ ଗୁମ୍ଫା ରହିଛି । କୁହାଯାଏ ଭକ୍ତ ନିଷ୍ଠାର ସହ ଏଠାରେ ଯାହା ମାଗିଲେ ନିଶୟ ମନୋସ୍କାମନା ପୂର୍ଣ ହେଇଥାଏ । ମନ୍ଦିରର ପୁନର୍ବିନ୍ୟାସ ପାଇଁ ପଦକ୍ଷେପ ସରକାରଙ୍କ ତରଫରୁ କରାଯାଉଛି । . ଯାତାୟତ ହାଇଦରାବାଦ ସହରରୁ ଏହାର ଦୁରତ୍ୱ 60 କିଲୋମିଟର । ଏଠାକୁ ରେଳ ଓ ରାଜପଥ ସଂଯୋଗ ଉତ୍ତମ ଭାବରେ ରହିଛି । ଏହାର ନିକଟସ୍ଥ ରେଳ ଷ୍ଟେସନ ରାଜଗିରି । ହାଇଡେରାବାଦଠାରୁ ଏକ ରାଜପଥ ରାଜଗିରିକୁ ପରିବର୍ଧିତ ହେବ ।
ଆମିଭାଣ୍ଟାମାବ  (ଇଂରାଜୀ ଭାଷାରେ ), ରାଇବ୍ରେଭାଣ୍ଟ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଅଣ-ଛୋଟ କୋଷ ଫୁସଫୁସ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଆଗେଇ ଯାଇଥିବା ଏପିଡର୍ମାଲ୍ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟର   ଏକ୍ସନ୍ ୨୦ ଇନସର୍ସନ ମ୍ୟୁଟେସନ ଥିଲେ ଏହା ବ୍ୟବହୃତ ହୁଏ, ଯେତେବେଳେ ଅନ୍ୟ ଚିକିତ୍ସାରେ ବିଫଳ ହୋଇଥାଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ଇନଫ୍ୟୁଜନ୍ ପ୍ରତିକ୍ରିୟା, ନଖ ଚାରିପାଖରେ ସଂକ୍ରମଣ, ମାଂସପେଶୀ ଏବଂ ଗଣ୍ଠି ଯନ୍ତ୍ରଣା, ଅଣନିଶ୍ୱାସ, ବାନ୍ତି, ଥକାପଣ, ଫୁଲା, ପାଟିରେ ଘା , କାଶ ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନାଇଟିସ, ଆଖି ସମସ୍ୟା, କମ୍ ରକ୍ତ ପୋଟାସିୟମ୍ ବା ହାଇପୋକାଲେମିଆ, ଉଚ୍ଚ ରକ୍ତ ଶର୍କରା, ଅଳ୍ପ ସୋଡିଅମ୍ ରକ୍ତ‌ତା ଏବଂ ଯକୃତ ପ୍ରଦାହ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଦ୍ୱିପାକ୍ଷିକ ମୋନୋକ୍ଲୋନାଲ ଆଣ୍ଟିବଡି ଯାହା ଏପିଡର୍ମାଲ୍ ବୃଦ୍ଧି ଫ୍ୟାକ୍ଟର୍   ରିସେପ୍ଟର ଏବଂ ମେସେନ‌କାଇମାଲ- ଏପିଥେଲିଆଲ ଟ୍ରାଞ୍ଜିସନ   ରିସେପ୍ଟର ସହିତ ସଂଲଗ୍ନ ହୁଏ । ୨୦୨୧ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆମିଭାଣ୍ଟାମାବ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୨୦୨୨ ସୁଦ୍ଧା ଏକ ୩୫୦ ମିଗ୍ରା ଭାଏଲର ମୂଲ୍ୟ ୧୧୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୫୦୦ ଡଲାର ଅଟେ ।
ମହର୍ଷି ଗୌତମ ପୁରାଣ ବର୍ଣ୍ଣିତ ସପ୍ତଋଷିଙ୍କ ମଧ୍ୟରୁ ଅନ୍ୟତମ । ବୈଦିକ ସମୟର ଏହି ଋଷି ମନ୍ତଦ୍ରଷ୍ଟା ଥିଲେ ବୋଲି ପୁରାନ ବର୍ଣ୍ଣିତ । ଗୌତମଙ୍କ, ପତ୍ନୀ ଅହଲ୍ୟାଙ୍କୁ ପ୍ରାତଃ ସ୍ମରଣୀୟ ପଞ୍ଚ କନ୍ୟାଙ୍କ ମଧ୍ୟରେ ଗଣନା କରାଯାଏ । ଅହଲ୍ୟା ଥିଲେ ବ୍ରହ୍ମାଙ୍କ ମାନସ କନ୍ୟା ଯିଏ କି ଅତୁଲନୀୟ ସୌନ୍ଦର୍ଯ୍ୟର ଅଧିକାରୀ ଥିଲେ । ହନୁମାନଙ୍କ ମାତା ଅଞ୍ଜନୀ ଥିଲେ ଗୌତମ ଋଷି ଏବଂ ଅହଲ୍ୟାଙ୍କ କନ୍ୟା । ଦୈତ୍ୟଗୁରୁ ଶୁକ୍ରାଚାର୍ଯ୍ୟ ଦେବତାମାନଙ୍କଦ୍ୱାରା ତିରଷ୍କୃତ ହେବା ପରେ ଋଷି ଗୌତମଙ୍କଠାରୁ ଦୀକ୍ଷା ପୂର୍ଣ୍ଣ କରିଥିଲେ । ଋଷିମାନଙ୍କର ଈର୍ଷାର ପାତ୍ର ହେତୁ ଗା ହତ୍ୟାର ମିଥ୍ୟା ଅଭିଯୋଗରୁ ମୁକ୍ତି ପାଇବାପାଇଁ ନାସିକସ୍ଥିତ ତ୍ରୟମ୍ବକେଶ୍ୱର ନିକଟରେ କଠୋର ତପସ୍ୟା କରିଥିଲେ । ଉତ୍ତରପ୍ରଦେଶର ଗୋମତି ନଦୀ ମଧ୍ୟ ଋଷି ଗୌତମଙ୍କ ନାମରେ ପ୍ରସିଦ୍ଧ । ଏହା ବ୍ୟତୀତ ରାଜସ୍ଥାନର ପ୍ରତାପଗଡ ଜିଲ୍ଲାର ଗୌତମେଶ୍ୱର ମହାଦେବ ତୀର୍ଥରେସ୍ଥିତ ମନ୍ଦାକିନୀ ଗଙ୍ଗା କୁଣ୍ଡ ବିଷୟରେ ମଧ୍ୟ ଏକ ବିଶ୍ୱାସ ରହିଛି ଯେ ମହର୍ଷି ଗୌତମ ଏହି ପୁଷ୍କରିଣୀରେ ଗାଧୋଇବା ପରେ ଗୋ ହତ୍ୟା ଦୋଷରୁ ମୁକ୍ତି ପାଇଥିଲେ । ଅହଲ୍ୟାଙ୍କୁ ଅଭିଶାପ ରାମାୟଣରେ ଅହଲ୍ୟାଙ୍କୁ ଗୌତମଙ୍କ ପତ୍ନୀ ବୋଲି ବର୍ଣ୍ଣନା କରାଯାଇଛି । ରାମାୟଣର ଉତ୍ତରା କାଣ୍ଡରେ ସେମାନଙ୍କର ବିବାହ କଥା ଲିପିବଦ୍ଧ ହୋଇଛି । କାହାଣୀ ଅନୁଯାୟୀ ବ୍ରହ୍ମା, ସୃଷ୍ଟିକର୍ତ୍ତା ଭଗବାନ ଏକ ସୁନ୍ଦର କନ୍ୟା ସୃଷ୍ଟି କରନ୍ତି ଏବଂ ତାଙ୍କୁ ଗୌତମଙ୍କୁ ବର ରୂପେ ଉପହାର ଦିଅନ୍ତି । ପରେ ତାଙ୍କରି ଔରସରୁ ଶତାନନ୍ଦ ନାମକ ଏକ ପୁତ୍ର ଜନ୍ମ ହୁଏ । ବାଳକାଣ୍ଡରେ ଉଲ୍ଲେଖ ଅଛି ଯେ ଗୌତମ ଋଷି ଇନ୍ଦ୍ରଙ୍କ ସହ ଅହଲ୍ୟାଙ୍କୁ ଅସଂଜତ ଅବସ୍ଥାରେ ଦେଖି, ଛଦ୍ମବେଶୀ ଇନ୍ଦ୍ରଙ୍କୁ ଅଭିଶାପ ଦେଇଛନ୍ତି । ତା ପରେ ଋଷି ଗୌତମ ଅହଲ୍ୟାଙ୍କୁ ଏକ ପଥର ହୋଇଯିବା ପାଇଁ ଅଭିଶାପ ଦିଅନ୍ତି । ଅହଲ୍ୟାଙ୍କ ଅନୁରୋଧ କ୍ରମେ ଏହି ଅଭିଶାପରେ ସାମାନ୍ୟ ପରିବର୍ତ୍ତନ ହୋଇ ପ୍ରଭୁ ରାମଙ୍କ ପାଦ ସ୍ପର୍ଶ ହୋଇ ସେ ଶାପରୁ ମୁକ୍ତି ଲାଭ ହେବେ ବୋଲି ଋଷି ଆଶ୍ୱାସନା ଦିଅନ୍ତି ।
ଅରୁଣ ମହାନ୍ତିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର କନ୍ୟାଦାନ ୧୯୮୮ ମସିହାରେ ମୁକ୍ତିଲାଭ କରିଥିଲା । ଅରୁଣ ମହାନ୍ତି ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ ।
ପଞ୍ଚାୟତ ଉଚ୍ଚ ବିଦ୍ୟାଳୟ, ଚଡେଇପଙ୍କ ଓଡ଼ିଶାର ସୁବର୍ଣ୍ଣପୁର ଜିଲ୍ଲାର ଉଲୁଣ୍ଡା ବ୍ଲକର ଚଡାଇପଙ୍କ ଗ୍ରାମଠାରେ ଅବସ୍ଥିତ ।ଏହି ବିଦ୍ୟାଳୟ ୧୯୮୩ ମସିହାରେ ସ୍ଥାପିତ ହୋଇଛି ଏହି ବିଦ୍ୟାଳୟରେ ଅଷ୍ଠମରୁ ଦଶମ ଶ୍ରେଣୀ ଯାଏଁ ପିଲା ପାଠ ପଢନ୍ତି  ମାଧ୍ୟମିକ ଶିକ୍ଷା ପରିଷଦଦ୍ୱାରା ପ୍ରଚଳିତ ପାଠ୍ୟକ୍ରମ ଏଠାରେ ଅନୁସୃତ ହୁଏ  ଏହି ସ୍କୁଲରେ ଓଡ଼ିଆ ସାହିତ୍ୟ,ଇଂରାଜୀ,ହିନ୍ଦୀ,ସଂସ୍କୃତ,ଗଣିତ,ବିଜ୍ଞାନ,ସାମାଜିକ ବିଜ୍ଞାନ,କଳା,ଶାରୀରିକ ଶିକ୍ଷା,କର୍ମାନୁଭୂତି, ଓ କମ୍ପ୍ୟୁଟର ଶିକ୍ଷା ଦିଆଯାଏ  କମ୍ପ୍ୟୁଟର ଶିକ୍ଷା- ବିଦ୍ୟାଳୟରେ ମୋଟ ୧୨ଟି କମ୍ପ୍ୟୁଟର ଅଛି ଆଇ ସି ଟି  ସ୍କୁଲ ପୋଜେକ୍ଟ ମାଧ୍ୟମରେ ଏଠାରେ କମ୍ପ୍ୟୁଟର ଲାବ ଖୋଲାଯାଇଅଛି ଏଠାରେ ଇ-ବିଷୟ ମାଧ୍ୟମରେ ଶିକ୍ଷା ଦିଆଯାଏ  ପିଲାମାନେ କମ୍ପ୍ୟୁଟର ସାହାଯ୍ୟରେ ଇ-ପରୀକ୍ଷା ମଧ୍ୟ ଲାବରେ ଦିଅନ୍ତି  ୨୦୧୬-୧୭ ଶିକ୍ଷାବର୍ଷରେ ଏହି ସ୍କୁଲରେ ମୋଟ ପିଲା ସଂଖ୍ୟା- ୨୭୦  ତତ ମଧ୍ୟରୁ ବାଳକ-୧୨୯ ଓ ବାଳିକା-୧୪୧ ଅଟନ୍ତି ବର୍ତ୍ତମାନର ପ୍ରଧାନଶିକ୍ଷକଙ୍କ ନାମ- ଡିଲେ ସାହୁ  ପିଲାମାନଙ୍କ ମନବୋଳ ବଢାଇବା ପାଇଁ ଏଠାରେ ବିଭିନ୍ନ ପ୍ରକାର ପ୍ରତିଯୋଗିତା କରାଯାଇ ପିଲାମାନଙ୍କୁ ପୁରସ୍କୃତ କରାଯାଏ ଏହି ସ୍କୁଲରେ କମ୍ପ୍ୟୁଟର ମାଧ୍ୟମରେ ମଧ୍ୟ ଶିକ୍ଷା ଦିଆଯାଇଥାଏ  ଶନିବାର ଦିନ ସାମୂହିକ ଡ୍ରିଲ ଏଠାରେ କରାଯାଏ  ଏହି ସ୍କୁଲରେ ଗୋଟିଏ ପୁସ୍ତକାଗାର ରହିଛି
ଧୁଲେ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଧୁଲେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଧୁଲେ ୨୦.୯୦୨୫ ଉତ୍ତର ଅକ୍ଷାଂଶ ଓ ୭୪.୭୭୭୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଧୁଲେ ସହରର ମୋଟ ଜନସଂଖ୍ୟା ୩୪୧୪୭୩ ଅଟେ । ସେଥି ମଧ୍ୟରୁ ୫୨.୦୨% ଜଣ ପରୁଷ ହୋଇଥିବା ବେଳେ ୪୭.୯୮% ଜଣ ନାରୀ ଅଟନ୍ତି । ଧୁଲେର ସାକ୍ଷରତା ହାର ୭୪.୯୧% ଅଟେ । ଏହା ଜାତୀୟ ହାରଠାରୁ -୧୦.୦୭% ପ୍ରତିଶତ କମ ଅଟେ । ସେଥିରୁ ୪୧.୬୪% ପ୍ରତିଶତ ପୁରୁଷ ଓ ୩୩.୨୭% ନାରୀ ଅଟନ୍ତି । ୧୩.୧୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଧୁଲେର ସରକାରୀ ଭାଷା ଅଟେ ।
ଗୁଣ୍ଡିଚା କୂଅ ଭାରତର ଓଡ଼ିଶାସ୍ଥିତ ଚିଲିକା ଗଡ଼ରେ ଥିବା ନଈରୀଠାରେ ଅବସ୍ତିତ ଏକ କୂପବିଶେଷ । ଏହା ଜଗନ୍ନାଥଙ୍କର ଏକ ସ୍ମୃତି ରୁପ । ଇତିହାସ ୧୯୩୨ ମସିହାରେ ଚିଲିକା ଗଡ଼ର ନଈରୀଠାରେ ରଥଯାତ୍ରା ହେଇଥିଲା । ଚିଲିକା କୂଳର ଲୁଣିପାଣି ଅଞ୍ଚଳର ହେଇଥିଲା ଗୁଣ୍ଡିଚା ବାଡି । ରଥଯାତ୍ରା କରି ଚତୁର୍ଦ୍ଧାମୂର୍ତ୍ତି ସେଠାରେ ବିଜେ କରିଥିଲେ । ଗୁଣ୍ଡିଚା ବାଡ଼ିରେ ଠାକୁରମାନେ ବିଜେ କରିବା ପରେ ନୀତି ପାଇଁ ପାଣି କେଉଠୁଁ ଆସିବ ଗାଁଲୋକେ ବିଚାର କରୁଥିଲେ । ଗଜପତି ରାମଚନ୍ଦ୍ରଙ୍କ ପୁତ୍ର କୃଷ୍ଣ ରାୟ ସେତେବେଳେ ଗଞ୍ଜାମର ଆଠଗଡ଼ରେ ରହୁଥିଲେ । ନଈରୀରେ ଠାକୁର ରହିଥିବା ଜାଣି ସେ ନିଜ ପ୍ରଚେଷ୍ଟାରେ ସେଠାରେ ରଥଯାତ୍ରା କରାଇଥିଲେ। ରଥଯାତ୍ରା ହେବାର ମାତ୍ର ଛଅଦିନ ପୂର୍ବରୁ ନବ ନିର୍ମିତ ଗୁଣ୍ଡିଚା ଘର ନିକଟରେ କୂଅ ଖୋଳାଯାଇଥିଲା । ଗାଁଲୋକେ ଚିଲିକା କୂଳରେ ଏହି କୂଅ ଖୋଳିଥିଲେ । ଏହା ମାତ୍ର ଗୋଟିଏ ଦିନରେ ଖୋଳା ଯାଇଥିଲା । ଏହି କୂଅରୁ ପ୍ରସାଦ ସେବା ପାଇଁ ପାଣି କଢ଼ାଯାଇଥିଲା । ଏହି କୂଅରୁ ଠାକୁରଙ୍କ ପାଣି ଯାଇଥିବାରୁ ସ୍ଥାନୀୟ ଲୋକ କୂଅପାଣି ବ୍ୟବହାର କରନ୍ତି ନାହିଁ। କିମ୍ବଦନ୍ତୀ ଲୋକପ୍ରବାଦ ଅନୁସାରେ ଲୁଣି ହ୍ରଦ ଚିଲିକା କୂଳରେ ଖୋଦିତ ହୋଇଥିଲେ ମଧ୍ୟ ଏହି କୂଅର ପାଣି ମଧୁର ଥିଲା । ଏହି କାରଣରୁ କୂଅର ନାମ ଗୁଣ୍ଡିଚା କୂଅ ଦିଆଯାଇଥିଲା ବୋଲି ବିଦିତ ।
ସାଧୁ ମେହେରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଅପରିଚିତା ୧୯୮୦ ମସିହାରେ ମୁକ୍ତିଲାଭ କରିଥିଲା । ଚଳଚ୍ଚିତ୍ରଟି ସେହି ନାମରେ ଥିବା ପ୍ରତିଭା ରାୟଙ୍କ ଉପନ୍ୟାସର ନାଟ୍ୟ ରୂପାନ୍ତର ।